
CARÀCTERS   DELS   PERSONATGES 


John  Delafaroe 

Gras  i  roig.  Té  50  anys.  Els  cabells  escassos  en  el 
centre  del  crani  i  més  abundosos  cap  al  damunt  de  les 
orelles;  grisegen  marcadament,  però  es  veu  que  han 
estat  rossos.  No  du  pèl  a  la  cara.  Home  franc  i  de  no- 
bles sentiments.  Rialler  i  bondadós;  una  mena  de  cria- 
tura carregada  d'anys.  Tot  seguit  se'l  veu  clar  i  se  l'en- 
devina propens  a  relliscar  del  cantó  de  sa  flaca,  que 
prou  coneixerem  en  el  transcurs  de  la  comèdia. 

Berta  Rameaux 

La  muller  de  l'anterior.  Té  35  anys.  És  d'aquelles 
petites  dones  adorables  que  recorden  les  joguines  pri- 
moroses,  sens  recórrer  a  l'efecte  rebuscat  de  les  perfec- 
cions insubstancials.  Aspecte  delicat.  Quieta,  amoro- 
sida  i  potser  tendint  més  a  la  tristor  que  a  la  joia. 
Es  rossa. 


Rodolf  Casenier 

Oficial  de  caçadors  de  l'Imperi.  Jovincel  alt  i  ben 
plantat.  Té  cap  als  37  anys.  Esvanit  i  rumbós.  Parla  amb 
aires  de  seductor  astut ;  posa  de  valent  i  ho  afronta  tot 
amb  certa  mitja  rialla. 


Carlota  Dufoist 

És  comedianta.  Té  21  anys.  Moreneta,  entremaliada; 
més  aviat  baixa  que  no  pas  alta;  bellugadiça  com  una 
baldufa;  nerviosa  i  intel•ligent.  D'aquelles  que  omplen 
així  que's  presenten.  Oportuna,  riallera  i  discreta; 
acompanyades  aquestes  qualitats  d'un  do  d'acert  i  d'una 
reflexió  manifesta. 


JULIETA   MEYER 

També  és  comedianta;  té  com  aquells  24  anys;  çapada 
i  a  un  temps  àgil;  de  temperament  consemblant  a  l'al- 
tra.  Es  pot  ben  dir  que  són  dugués  que'n  fan  una,  si  bé 
la  de  les  grans  decisions  és  la  primera.  Aquesta  sab  se- 
guir i  no  decau  pas.  Du  igualment  l'alegria  pintada 
en  son  rostre.  Es  potser  més  riallera  que  Carlota. 


El  séu  criadet 

De  18  a  20  anys.  Servicial  i  entremaliat,  com  si  es 
mogués  a  l'influencia  de  ses  mestresses. 


Frederic  Almançor 

Poeta  romàntic;  26  anys;  no  du  pèl  a  la  cara  i  porta 
els  cabells  a  la  romana;  no  gasta  gaire  bon  color;  prim 
i  elegant;  facilitat  en  la  parla,  emfàtic  i  satisfet  de  sí 
mateix.  Usa  de  tots  els  recursos  i  procediments  d'ex- 
pressió, al  nivell  de  l'alta  societat  francesa  d'aquells 
temps,  lo  qual  vol  dir  que  és  retumbant,  melangiós 
i  admirador  fervent  de  la  bellesa  dóna. 


Senyor  Paul 

Un  guarda  cantonal;  bon  francès;  quan  parla  s'es- 
colta; es  creu  ser  un  organisme  de  l'Estat;  és  aficionat 
a  la  beguda  comedida;  té  cap  als  53  anys. 


Un  Moco 

El  tipu  corrent  dels  moços  d'hostal.  Jove,  d'uns  28 
anys;  robust,  servicial  a  estones;  més  brusc  que  com- 
placent  la  major  part  del  temps  i  disposat  a  fer  lo  que 
cal,  quan  s'ho  val  la  pena. 


Senyor  Delagranoe 

Burgès  que  ha  passat  ja  la  cinquantena;  tipu  aco- 
modat, tirant  a  distingit-cursi.  Per  lo  demés...  bona 
persona. 


Senyora  Delaoranoe 

Sa  muller.  Té  3  anys  més  que  ell  i  és  en  tot  lo  mateix 
que  ell,  però  quasi  ben  bé  augmentat  del  doble. 


Una  criada  de  l'hostal 
D'igual  pasta  que'l  moco. 

El  majoral 

Apropiat  i  just,  tant  al  medi  com  al  seu  ofici;  tipu 
esplendent  de  robustesa  i  serenitat.  Es  el  poeta  incons- 
cient flor  del  poble,  el  cantador  infantívol  de  lo  que  de 
bell  topen  sos  ulls.  26  anys. 

El  comissionista 

Home  de  petits  negocis,  carregat  de  capces  i  mos- 
traris. Tot  sovint  fa  notes  en  una  cartereta  que's  treu 
de  la  butxaca.  No  diu  res  a  ningú.  Du  el  cap  ple  de 
números  i  afers.  Sembla  un  autòmata.  De  35  a  40  anys. 

Les  altres  figures,  ben  apropiades  d'època,  medi 
i  costums. 


LLOC   DE   L'ACCIO 


L'escena  representa  l'hostal  de  John  Delafarge.  Al 
defora  es  veu  una  placeta,  ont  paren  les  diligències, 
enfront  les  Mensatgeries  nacionals.  Una  gran  porta 
vidriera  dóna  al  carrer.  A  mà  dreta  hi  ha  una  escala 
amb  galeria  alta  circular,  que  condueix  a  algunes  de 
les  habitacions  destinades  als  passatgers.  Dessota  l'es- 
cala, una  porteta.  Dugués  portes  a  la  mateixa  mà  i  una 
petita  finestra  damunt  la  de  més  aprop  l'escala.  Quasi 
al  peu  d'aquesta,  l'escriptori  de  l'hostaler;  més  a  pri- 
mer terme,  una  taula.  A  mà  esquerra,  una  porta  a  pri- 
mer terme  i  una  de  més  gran  a  segon,  conduint  al 
menjador  d'hivern.  Una  gran  taula  de  fusta  s'estén 
d'esquerra  a  dreta,  i  damunt  d'ella  penja  un  quinquer 
de  gran  pantalla  de  roba.  Cadires  i  bancs.  A  la  paret 
del  fons,  una  piqueta  per  a  rentar-se  les  mans.  Al  replà 
alt  de  l'escala,  un  paner  per  a  la  roba  bruta. 


COMENÇA 


(En  el  mateix  moment  de  descorre's  la  cortina, 
es- veuen  simultàniament,  Berta,  baixant  per 
l'escala  del  fons  i  portant  en  mans  un  gerro 
de  terriça,  i  Rodolf,  entrant  a  l'hostal,  després 
d'haver  saltat  de  cavall  i  un  cop  ha  pagat 
l'home  que  l'ha  conduit,  de  mans  de  qui  pren 
son  escàs  bagatge.  L'entrada  de  Rodolf  coin- 
cideix quan  Berta  es  troba  ja  a  peu  pla  i  va 
per  a  deixar  el  gerro  damunt  la  taula  de  pri- 
mer terme.  L'un  i  l'altre  es  veuen.  Ella  resta 
quasi  esglaiada.  A  ell  se  l'endevina  triomfant, 
i  diu  a  Berta,  de  sobte,  ràpidament,  tot  llen- 
çant el  bagatge  per  terra:) 

RODOLF 

Berta! 

berta,  també  ràpida 
Rodolf...  ets  tu? 

RODOLF 

M'has  reconegut? 

BERTA 

Què  hi  véns  a  cercar  aquí? 

RODOLF 

I  m'ho  preguntes? 

berta,  sempre  inquieta  i  sorpresa 

Calla!...  Parla  més  baix.  Què  vols?  Quin  vent 
et  porta! 

RODOLF 

És  possible  que'm  rebis  així,  després  de  prop 
de  dèu  anys  de  no  veure'ns? 

BERTA 

I  ho  és  també,  que'm  parlis  com  ho  fas,  sabent 
que  no  sóc  la  d'abans? 

RODOLF 

He  mancat  en  res? 

berta,  molt  inquieta 
Sí:  tant  sols  amb  ta  presencia:  ves-te'n,ves-te'n. 

RODOLF 

Què  hi  pot  haver  de  tant  dolent  amb  sola  ma 
presencia?  Després  de  tot,  l'hostal  del  teu  home 
dèu  tenir  les  portes  ben  obertes  a  tot  foraster, 
i  en  ell  no  li  serà  pas  privat  d'entrar  a  un  oficial 
de  caçadors  de  l'Imperi. 

BERTA 

És  cert  que  el  meu  marit  no  te  la  pot  pas  pri- 
var l'entrada  al  séu  hostal,  però  jo,  en  el  meu  es- 
perit, tinc  el  dever  d'evitar-la. 

RODOLr 

La  vida  que  portes  no  va  de  parella  amb  els 
teus  ulls,  ni  ells  hi  van  amb  les  paraules  que 
acabes  de  dir-me. 

BERTA 

La  vida  que  porto  és  ben  bé  la  meva,  m'escau 
i  m'hi  sento  a  ple  gust. 

RODOLF 

Sense  donar-te'n  compte,  ments. 

berta,  entre  enèrgica  i  pertorbada 
No  mento...  i  ves-te'n! 

rodolf,  sarcàstic 
Sóc  un  host,  senyora  Delafarge! 

BERTA 

Doncs  no'm  dirigiu  l'esguard  ni  la  paraula. 

RODOLF 

Això  és  potser  demanar  massa  a  la  meva  innata 
galanería. 

BERTA 

Ah!  sí...  innata...  sobrera...  En  segons  qui,  les 
qualitats  es  tornen  vicis.  Ho  sé  de  forces  anys 
enrera! 

RODOLF 

Certament,  Berta,  que  si  una  franca  i  bona  re- 
buda no  l'esperava,  no  hauria  mai  cregut  que 

en  ma  presencia  et  servissis  d'aquest  tò  de  reny, 
que  tant  contrasta  amb  el  sentiment  que'm  du 
a  prop  teu;  i  en  tot  i  que  veig  clara  la  teva  actitut 
i  que  per  ella  endevino  que  res  de  lo  meu  pot  ja 
interessarte,  no'm  vui  estar  de  fer-te  saber  perquè 
em  veus  aquí. 

berta,  sempre  nerviosa 
És  una  imprudència...  una  temeritat! 

RODOLF 

parlant  com  aquell  que  vol  fer  llàstima  i  en  tò 
de  gran  resolució,  amb  hipòcrita  sinceritat 

Vinc  de  Limoges,  ont  he  estat  tres  anys  de 
guarnició...  i  ara...  mal  content  de  la  meva  sort, 
arrossegant,  com  me  trobo,  una  vida  sens  interès, 
sol  i  abandonat  de  tota  afecció,  he  conseguit  el 
permís  per  a  realitzar  un  cop,  que  tanca  inespe- 
rades coses,  bones  o  dolentes,  segurament  més 
de  dolentes  que  de  bones,  tant  se  val,  però  que 
duran  a  la  meva  existència  l'agitació  que  li  cal 
i  que  no  pot  trobar  en  la  fredor  d'aquest  hivern 
sens  límits  per  ont  pastura!... 

BERTA 

I  bé! 

RODOLF 

Me'n  vaig  al  Qoleah,  al  sud  d'Alger.  És  lloc 
avançat  dels  més  arriscats,  s'hi  fa  fortuna,  es 
prospera...  o  bé  el  clima  mata,  si  no  se'n  cuiden 
els  africans  indomables,  i  què?  La  França  em  cau 

al  damunt!  En  el  fons,  no  sóc  més  que  un  mal- 
haurat...  tu  has  trobat  un  sostre  ont  resguardar- 
te...  Jo...  cerco  el  refugi  sota  el  sol  ardent...  en 
l'aventura!...  i  encara  que't  pugui  semblar  un  som- 
ni, un  capítol  de  novela  romàntica  de  les  que  ara 
s'estilen...  no  he  volgut  deixar  l'Europa  sens  dir-te 
adéu!...  Jutja  serenament  si  ma  presencia  és  me- 
reixedora dels  teus  rigors...  i  mana'm! 
(Pausa.  Berta  sembla  tocada  del  fons  del  cor. 
Ell  ho  endevina  i  se'l  veu  triomfador.) 

berta,  amb  cert  embaraç 

Jo,  Rodolf...  no  és  que  pretengui  tractar-te  amb 
rigor  com  tu  dius...  però... 

RODOLF 

Què? 

BERTA 

Fes-te  càrrec  de  la  meva  situació,  d'aont  podria 
conduir-me  una  mala  interpretació!...  en  fi...! 

RODOLF 

Sí...  ja  sé  lo  que  vols  dir...  més  m'hauria  valgut 
de  Cahors  anar-me'n  directament  cap  a  Toulouse 
i  embarcar...  ont  fós.  (En  tò  de  reny.)  La  meva 
imprudència  conspira  contra  la  teva  tranquilitat 
d'honesta  casada! 

BERTA 

No  hi  tinc  dret,  per  ventura? 

rodolf,  com  seguint  una  obsessió  fingida 

He  fet  sis  hores  de  camí  a  cavall,  venia  con- 
tent com  un  infant  darrera'ls  Reis  d'Orient!...  No 
curaré  mai!  (S'asseu  al  banc  de  prop  la  taula, 
fingint  consternació.  Alçant-se  de  sobte.  Sempre 
fent  comèdia.)  Ba!  A  les  sis  trenta  surt  tren  cap 
a  Marsella;  trobaré  la  nit  inacabable!  Me  n'aniré, 
i  aquest  cop,  sab  Déu  si  per  sempre.  Ton  cosí 
Maurici  m'enterava  de  que  vivíeu  a  la  Gran 
Combe.  Ni  mai  m'ho  hagués  dit...  Què  n'he  tret? 


BERTA 

Doncs  què't  pensaves  treure'n? 

RODOLF 

Amb  un  sol  de  tos  esguards  m'hauries  dat  feli- 
citat per  lo  que'm  pugui  restar  de  vida! 

BERTA 

Per  què  parles  així? 

RODOLF 

Berta,  Berta!  Tu  i  jo  som  encara  lo  que  érem 
l'un  per  l'altre...  l'amor  profond  és  indulgent  i  tot 
ho  perdona. 

BERTA 

Per  Déu,  Rodolf,  calla. 

RODOLF 

Comprometre't,  no  ho  vui  pas.  (Molt  amorosit 
i  apropant-se.)  Diga'm  tant  sols  que  mai  t'has 

sabut  estar  d'estimar-me.  (Pausa.  Ell  la  mira  fit 
a  fit;  ella  no  respon,  no  se'l  mira,  però  se  la  veu 
impacient  i  dubtosa.)  La  teva  quietut  és  ben  elo- 
qüent i  deixa  entreveure  un  estel  enmig  de  les 
tenebres. 

berta,  en  tò  de  protesta,  refent-se  tot  d'un  cop 
La  meva  quietut  és  impenetrable! 

RODOLr 

No  pas  per  aquest  mortal,  que  no  ha  volgut 
arriscar  sa  vida  sense  pendre  comiat  de  tu,  Berta, 
Bertina.  (Excessivament  amorós  i  tendre.) 

berta,  esquivant  el  record 
Oh!  no:  anomenar-me  així,  no! 

rodolf,  treballant  per  avivar-lo 

És  un  diminutiu  ple  de  sugestió  veritat.  Com 
evoca  el  record  de  Bretanya,  del  nostre  sojorn 
vora  la  mar  grisa,  ont  fèiem  coneixença,  tu  con- 
valecenta,  jo  entremaliat  i  embadalit! 

BERTA 

No  sabs  el  mal  que  poden  fer  aquestes  parau- 
les. Calla  d'un  cop!  Vés-te'n! 

rodolf,  fent-se  el  víctima 

Mal  hagin  les  males  llengües,  Berta.  Aquell 
aplec  de  boques  mormoladores  que  bon  punt  jo 

sortia  de  l'escola  militar  em  feien  la  reputació  de 
disbauxat  i  cínic!  Elles  tenen  la  culpa  de  tot! 

BERTA 

No  feien  pas  falta  per  a  mostrar  l'evidencia  dels 
fets. 

RODOLF 

Tot  eren  intrigues. 

berta,  ben  enèrgica 
Fins  els  retrats  i  les  lletres  per  mi  sorpreses? 

RODOLF 

Per  Déu...  París  és  un  cau  de  misteris,  i  un  s'hi 
troba  envoltat  sense  donar-se'n  compte.  Les  ma- 
les volences  són  ben  odioses  i  per  mor  d'elles 
vares  passar  de  mi  an  aquest  home,  que  no  per 
res  bo  pot  fer-te  ditxosa. 

berta,  molt  enèrgica 
I  sí  que  ho  és  de  bo,  i  molt. 

RODOLF 

Ho  sab  tothom. 

berta,  ben  ferma 
I  l'estimo! 

RODOLF 

No  mal  usis  aquesta  sagrada  paraula! 

BERTA 

Ans  no  l'hauré  mal  usada  com  tu,  per  temps 
me'n  resta.  Acabem. 

RODOLF 

Però  quin  perill  t'ofereixo?  El  teu  home  no 
m'ha  vist  mai.  Quan  freqüentava  la  botiga  de 
vins  del  teu  germà,  jo  ja  qui  sab  ont  era.  Sóc  del 
tot  desconegut  del  marit  de  Bertina! 

BERTA 

Prou  n'hi  ha,  Rodolf,  prou  n'hi  ha. 

(El  moco  surt  de  la  porta  de  sota  l'escala;  du  un 
fanal  encès,  i  l'apaga,  mentres  es  dirigeix  ai 
defora  de  la  casa,  o  sigui  al  pati.  Això  motiva 
una  pausa,  com  trencant  la  conversa,  per  a  no 
ser  sorpresos.  Ell  dissimula  amb  cert  cinisme; 
ella  no  pot  amagar  la  seva  nerviositat.  Quan 
el  moco  ha  desaparescut,  Berta  reprèn,  de  cada 
cop  més  impacienta  i  excitada,  al  temps  que 
parlant  més  baix:) 
üh!  no:  això  no  pot  ser;  estem  jugant  amb  el 

foc.  Ves-te'n,  o  calla...  pel  cel  t'ho  demano,  i  ell 

t'ho  pagarà.  (Quasi plora.  Pausa.) 

RODOLF 

amb  astuta  serenitat  i  content  de  si  mateix 

Serà  com  vols,  Berta,  però  abans,  permet  en- 
cara que't  digui  lo  que  més  importància  té  per  la 
teva  i  la  meva  tranquilitat. 

BERTA 

Què  és,  doncs? 

RODOIT 

Entre  tu  i  jo  va  existir  un  temps  correspondèn- 
cia amorosa. 

BERTA 

És  cert.  Prou  te  vaig  fer  demanar  mes  lletres, 
per  aquell  temps. 

RODOLr 

I  mai  vares  conseguir-les. 

BERTA 

Mai. 

RODOLr 

Les  duc  amb  mi. 

berta,  contenta  ifrisosa 
Ah! 

RODOLF 

Si  Déu  disposava  de  la  meva  vida,  no  vui  que 
elles  poguessin  posar  a  prova  difícil  el  nom  d'una 
dóna  que  tant  he  estimat  i  estimo  encara.  Cre- 
mar-les,  em  semblaria  un  sacrilegi. 

BERTA 

Me  les  vols  donar,  Rodolf?  Seràs  tant  bo? 

RODOLF 

Vetaquí,  justament,  el  fi  principal  que  vora  teu 
m'ha  dut.  Dubtaràs  encara  de  ma  sinceritat? 

berta,  molt  contenta 
Oh!  no.  Dona-me-les. 

RODOLr 

Te  les  donaré:  no  ho  dubtis. 

berta,  ingènuament 
Vols  les  teves? 

RODOLr,  com  atrapant-la 
Les  guardes? 

BERTA 

veient-se  atrapada  i  tractant  de  dissimular 

No  ho  sé...  Puc  mirar-ho!... 
{Pausa.  Entra  de  nou  el  moco,  venint  de  la  porta 
del  fons,  per  la  qual  ha  desaparescut  fa  poc. 
Ells  dos  dissimulen.  El  moco  va  per  agafar  el 
bagatge  de  Rodolf,  tot  dient  mentres  l'agafa:) 

EL  MOÇO 

Té  cambra  el  militar? 

berta,  mat  fingint  indiferència 

Espera  l'amo:  no  l'ha  pas  inscrit  encara. 
(Mentres  el  moco  deixa  el  bagatge  de  Rodolf 
damunt  la  taula,  Berta  es  dirigeix  cap  a  l'es- 
cala. Rodolf  s'hi  apropa  i  li  diu  ràpidament.) 

RODOLr 

Ens  veurem. 


26  ADRIÀ  GUAL 

BERTA 

Quietut. 
(Mentres,  comença  a  pujar  t escala,  per  la  qual 
desapareix, no  sens  esguardar  abaix  amb  certa 
temença  de  ser  vista,  abans  d'internar-se  per 
la  porta  alia.  Pausa.) 

rodolf,  per  ell  i  en  iò  i  geste  vanitós, 
com  segur  del  seu  triomf 

Ja'n  parlarem  de  lo  que  té  de  passar  ara:  és 

ben  meva. 

(El  moco  va  inspeccionant  a  Rodolf.  Aquest  sem- 
bla cercar  ressort  per  lo  que  pot  interessar-lo.) 

EL  MOCO 

I  bé,  militar...  Pocs  divertiments  hi  trobareu 
en  aquesta  vila. 

RODOLF 

No  n'hi  han,  doncs...  de  cap  mena? 

EL  MOÇO 

Mon  Déu,  tant  com  això!...  sort  del  carril  en- 
cara! 

rodolf,  interrogant  trascendentment, 
assegut  al  cairell  de  la  taula  gran 

I,  digues-me:  aquesta  jove  que  ara  mateix  era 
aquí,  és...  serventa  de  l'hostal? 

EL  MOCO 

Si  jo  ho  fós  com  ella,  l'hostal  des  d'ara  posaria 
a  la  vostra  disposició.  {Admirativament.)  És  la 
mestressa! 

rodolf,  fingint  sorpresa 
Ah!...  Té  l'aire  ben  modest. 


Pse!.. 


EL  MOCO 


RODOLF 

És  fadrina...  casada...  viuda...? 

EL  MOÇO 

Oh,  militar,  pareu  compte;  amb  la  segona  l'heu 
encertada,  i  encara  que'l  seu  home  li  du  bona 
cosa  d'anys  per  endavant,  i  que  ella  dorm  a  dalt 
i  ell  a  baix,  i  que  mai  se'ls  vegi  de  parella  com 
els  coloms  quan  se  bec-piquen...  l'amo  porta  un 
tal  caliu  d'amor  per  ella,  que  bé  podria  escaldar 
les  mans  de  qualsevulga  llaminer  que  s'arrisqués 
massa. 

rodolf,  tot  rient 

Així,  doncs,  l'amor  dels  teus  amos  dèu  obser- 
var una  mena  de  comunicació  telegràfica! 

EL  MOÇO 

Ben  entès,  que  de  dormir  així,  ho  fan  per  la 
bona  marxa  de  la  casa...  D'aquesta  manera  es 
comparteixen   millor  la  vigilància  i  tot  va  com 

una  seda.  {Es  treu  la  pipa  i  va  per  carregar-la, 
quan  Rodolf  tot  seguit  se  treu  tabac  i  n'hi  ofe- 
reix.) 

RODOLF 

Aquest  serà  millor. 

el  moco,  acceptant-lo 
Mercès. 

RODOLF 

I...  n'estàs  content  del  teu  amo? 

el  moço,  carregant  la  pipa 

No's  pot  dir  que  siga  mal  home;  més  aviat  és 
bo,  però,  què  diastre,  és  amo,  i  això  és  sempre 
quelcom  de  dolent. 

RODOLF 

No  he  trobat  un  sol  criat  content  del  séu  amo. 

EL  MOÇO 

Així  va  el  món:  de  tota  manera,  militar,  Déu  me 
conservi  el  que  tinc  ara,  que  al  costat  d'altres  que 
n'he  tingut,  és  ben  passador.  Té  bon  cor...! 

RODOLF 

Ja  és  molt. 

EL  MOÇO 

A  voltes  crida,  s'enfada...  i  li  passa  en  sec.  To 
és  cosa  de  saber-lo  tenir  content. 

RODOLr 

Aquest  secret  dèu  ser  el  de  més  estima  per  un 
criat:  tenir  l'amo  content 

EL  MOCO 

I  no  us  penseu  que  siga  cosa  molt  costosa,  la 
de  tenir-hi  al  d'aquest  hostal.  Parleu-li,  no  de  lo 
que  és,  sinó  de  lo  que  ha  volgut  ser,  de  lo  que 
potser  un  dia  serà:  parleu-li  de  Londres,  de  la 
seva  jovenesa,  de  les  seves  condicions  d'actor, 
i  el  veureu  somriure  com  un  infant  davant  de  la 
coca  ensucrada,  i  si  per  cas  l'alabeu...  oh!  alesho- 
res... riu  satisfet  i  el  ventre  li  va  com  una  manxa 
de  ferrer! 

RODOLr,  com  no  comprenent 
Què  t'espliques?  què  vol  dir  tot  això? 

BL  MOÇO 

El  nostre  amo,  tant  bo  com  gras,  es  diu  Joan, 
però  se  l'anomena  John.  Què  us  en  sembla?  (Ro- 
dolf escolta  cada  cop  més  estranyat,  però  inte- 
ressat al  propi  temps,  com  esperant  treure  profit 
pels  seus  plans,  de  les  paraules  indiscretes  del 
moço.)Té  hostal,  però  en  l'hostaler  hi  viu  un  home 
superior;  aneu  escoltant:  en  el  cap  hi  porta  barre- 
jats els  plats  del  dia,  amb  un  sens  nombre  de  tí- 
tols dramàtics,  i  per  cada  situació  del  séu  ofici, 
això  és,  seguint  el  tracte  dels  parroquians,  sab 
aplicar-hi  quatre  mots  d'una  comèdia  cèlebre. 

RODOLF 

És  ben  cert  tot  lo  que'm  dius? 

EL  MOÇO 

Que  si  ho  és?...  A  tot  això,  junteu-hi  un  cor 
d'or;  uns  quants  reganys  per  dia,  paga  puntual 
del  sòu,  amor  sens  mida  per  la  seva  muller... 
i  heus-aquí  l'amo. 

rodolf,  per  ell;  tot  satisfet 
Tot  ajuda  els  meus  plans.  (Pausa.) 

EL  MOÇO 

Molt  parat  us  deixa  la  meva  esplicació. 

RODOLF 

Res  d'això,  i  tant  m'ha  complascut,  que  vui 
que  te'n  recordis:  té.  (Donant-li  un  franc.  El 
moco  no  s'atreveix  a  acceptar-lo.  Aleshores  Ro- 
dolf li  diu  resolt.)  Pren,  home,  pren. 

EL  MOÇO 

L'amo  no  vol  que  acceptem  res  del  passatge. 
(Prenent-lo  tímidament.) 

RODOLF 

Em  penso  que  no  l'hi  contaràs  pas. 
(Apareix  per  la  porta  del  fons  el  guarda  canto- 
nal senyor  Paul,  carregat  amb  dos  o  tres  pa- 
quets sota'l  braç,  tot  dient  de  la  porta  estant:) 

SENYOR  PAUL 

A  la  bonhora,  la  gent  d'aquesta  casa. 

EL  MOÇO 

Senyor  Paul,  que  Déu  vos  guard.  Veniu  per 
l'amo? 

{Rodolf  carrega  la  pipa.) 

SENYOR  PAUL 

No  és  pas  cosa  de  baixar  a  la  Gran  Combe 
i  anar-se'n  sense  saludar-lo. 

EL  MOÇO 

Voleu  que'l  cridi? 

SENYOR  PAUL 

L'he  vist  de  part  de  fóra  que  entrava  al  celler. 

Dèu  pujar. 

{En  aquest  precís  moment  s'obre  la  porta  de 
sota  l'escala  i  apareix  John  amb  un  cistell 
a  la  mà  ple  d'ampolles  brutes  de  pols  i  plenes 
de  vell  vi,  que  deixa  damunt  la  taula  petita  de 
mà  dreta.) 

EL  MOÇO 

Més  aviat  ho  haguéssiu  dit. 

SENYOR  PAUL 

Per  no  mancar  a  la  costum  dels  dilluns,  se- 
nyors Delafarge,  bones  tardes  tingueu. 

{Ben  alegre  i  amb  geste  exagerat.) 

john,  en  igual  tò  i  actilut 

Oh!  El  gran  senyor  Paul!  Per  no  mancar-hi 
igualment,  un  vaset  de  vell  cognac  de  Champagne? 

SENYOR  PAUL 

Si  és  per  complauré-us? 

john,  al  moco 
Tu:  vessen  dos;  jo  també  sóc  de  Deu. 

SENYOR  PAUL 

Així  m'agrada. 

EL  MOÇO 

disposant-se  a  fer  lo  que  l'amo  li  ha  manat,  tot 
dirigint-se  al  petit  armari  i  ireient  dos  gotets 
i  una  ampolla  i  colocant-ho  a  la  tauleta  de 
primer  terme.  El  senyor  Paul  s'asseu  amb  cal- 
ma, vora  la  mateixa,  després  de  deixar-hi  també 
al  damunt  els  paquets  que  duia  a  l'entrar 

Aquest  passatger  espera  per  a  ser  inscrit,  mon 
patró. 

JOHN 

De  fa  molt? 

RODOLF 

Una  mica,  no  més. 

john,  al  moco  i  fent  l'enfadat 
I  per  què  no  se  m'adverteix? 

el  moco,  ocupat  encara  amb  la  mateixa  feina 
Em  creia  que  haurieu  sentit  arribar  la  cavalleria. 

john,  enèrgic,  però  no  passant-li  de  les  dents 

jo  no  sento  arribar  més  que  la  diligència, 
a  hora  fixa!  Qui  té  d'observar  i  prevenir  sóu  bé 
vosaltres,  brigants,  engandulits,  que  no  serviu 
més  que  per  a  cobrar!  Què'n  trec,  doncs,  de  te- 
nir-vos  llogats?  (Ja  afable.)  Salut,  militar! 

RODOLF 

Que  vós  la  tingueu  bona,  l'amo. 

john,  mentres  es  dirigeix  a  la  tauleta  escriptori 

Escuseu  si  vos  he  fet  esperar,  però...  ja  ho 
veieu...  els  meus  servents  no  duen  mai  pressa! 

RODOLF 

No  vos  inquieteu  per  tant  poca  cosa. 
{John  obre  el  llibre  d'inscripcions  i  agafa  la 
ploma,  mentres  diu  a  Rodolf  que  l'ha  seguit, 
amb  tò  benèvol  i  mig  rient,  però  en  veu  força 
baixa  i  ben  confidencial.) 

JOHN 

Sinó  que...  jo  no  serveixo  per  amo...  (Canviant 
de  tò.)  El  vostre  nom. 

RODOLF 

Rodolf  Casenier;  tinent  de  caçadors;  fins  ara, 
al  regiment  de  guarnició  a  Limoges.  Dat  de  baixa 
del  mateix  el  dia  18  d'aquest  mes,  amb  el  degut 
pas,  cap  a  les  possessions  africanes. 

(John  va  escrivint.) 

3 

JOHN 

Vostre  uniforme  és  prou  garantia,  i  no'm  calen 
papers  de  cap  mena.  {Aquí  acaba  d'escriure.  Pe- 
tita pausa.)  El  lloc  aont  aneu  és  ben  arriscat,  se- 
gons conten. 

RODOLF 

La  pàtria  tot  s'ho  mereix. 

JOHN 

Així  parlen  els  fills  de  gran  mare!  El  cel  vos 
dongui  tota  la  sort  que  per  a  mi  voldria  en  sem- 
blant cas. 

RODOLF 

Ell  vos  escolti. 
(Torna  cap  aont  era,  sempre  mirant  d' aquí  i  d'a- 
llà, amb  l'impaciència  del  que'n  porta  una  de 
cap.) 

john,  aixecant-se  i  seguint-lo  d'aprop 
I  aont  embarqueu? 

RODOLF 

A  Marsella. 

JOHN 

Heu  de  marxar,  doncs,  de  bon  matí. 

RODOLF 

Per  força. 

SENYOR  PAUL 

Tant  bé  com  vos  vindria  reposar;  perquè  ba- 
rrunto  que  vos  heu  carregat  la  bella  jornada 
per  la  cresta,  cavalcant  a  mercè  d'una  mula  can- 
çonera. 

RODOLF 

Com  vós  dieu,  ha  estat. 

JOHN 

Què  s'hi  farà? 

EL  MOÇO 

Pendrà  el  tren  de  les  sis  trenta-cinc. 

RODOLF 

És  l'hora  justa? 

EL  MOÇO 

Sí. 

john,  senyalant-li  la  porta  de  mà  esquerra 
més  pròxima  a  la  del  fons 

Així,  doncs,  aquesta  serà  per  a  vós  la  millor 
cambra.  Havent-vos  de  llevar  de  bonhora,  no 
torbareu  ni  us  torbaran.  (Al  moco.)  Entra-li  el 
bagatge  i  apunta't  l'hora  per  a  cridar-lo. 

el  moco,  agafant  el  bagatge  de  Rodolf 
Abans  de  les  cinc,  ben  bé.  D'aquí  a  l'estació 


36  ADRIÀ  QUAL 

hi  ha  bon  tret,  i  haurà  de  fer-lo  a  peu.  Si  esperés 
el  cotxe  d'Argenteres  retardaria,*  a  ben  segur. 
(Desapareixent  per  la  porta  indicada  com  la  de 
l'habitació  de  Rodolf.) 

JOHN 

Voldreu  dinar? 

RODOLF 

És  clar. 

JOHN 

Igual  vos  serà,  em  penso,  que  espereu  que  arri- 
bi la  diligència  de  Lepuy.  No  pot  tardar.  Sempre 
porta  algun  que  altre  passatger,  i  menjareu  alhora. 

RODOLF 

M'és  igual.  Vaig  a  rentar-me,  en  tant. 

{Se'n  va  a  sa  cambra.) 

JOHN 

Tot  ho  trobareu  dispost.  (Saludant-lo  amb  una 
amabilitat  rutinària.  Petita  pausa.  Al  senyor 
Paul.)  I  doncs,  senyor  Paul,  s'ha  vingut  a  mer- 
cat? 

SENYOR  PAUL 

Sempre  manca  quelcom;  per  allà  tot  hi  és  tant 
escàs!  (Petita  pausa.)  Teniu  hostes  d'importan- 
cia,  segons  veig! 

john,  tot  rient  i  asseient-se  al  sèu  costat 
i  donant-li  copets  a  les  cames 

Oh,  el  color  de  les  robes  és  una  bella  cosa,  ve- 
ritat? 

SENYOR  PAUL 

Ont  l'heu  vist,  més  li  valdria  a  Mèxic  que  a  l'Al- 
geria.  Avui,  l'atenció  de  la  política  europea  està 
del  tot  fixa  en  aquella  expedició,  que  serà,  pareu 
compte  en  qui  us  ho  diu,  de  resultats  positius 
per  a  la  França! 
(El  moco  ve  de  ta  cambra  de  Rodolf  i  desapareix 

per  la  porta  de  la  part  oposada.) 

JOHN 

Nò  hi  paro  gaire  compte  en  això  que  conteu. 

senyor  paül,  ben  estranyat 

I  com  pot  ser  que  un  francès  com  vós  no  se- 
gueixi punt  per  punt  la  conducta  den  Forey,  den 
Bazaine! 

JOHN 

I  com  pot  ser  que  un  francès  com  vós,  fill  del 
Migdia,  estigui  tant  de  temps  davant  d'un  gotet 
d'esquisit  cognac,  sense  vulnerar-lo?  (Riu  molt.) 
Deixeu-vos  de  polítiques!  (Aixecant-se,  agafant 
el  got  i  en  actitut  de  brindar.)    A  la  vostra  salut! 

SENYOR  PAUL 

I  jo  a  la  vostra! 
( Trinquen  els  gots;  el  senyor  Paul  sense  alçar-se.) 

JOHN 

Què  diable!  Tots  els  adveniments  de  l'Univers 
sencer  no  valen  lo  que  aquests  petits  plaers.  Ara 
un  vaset  de  cognac,  ara  una  parauleta  vora  la 
llar,  o  un  esguard  confident  envers  la  dóna  esti- 
mada, o  una  cabòria  que  s'enlaira  en  la  solitut 
del  pensament!...  (Riu  satisfet.)  Un  altre  vaset. 
{Tot  omplint-los  de  nou.) 

senyor  paül,  aixecant-se  amb  el  got  ple  a  la  mà 
No  soc  home  per  a  fer-me  enrera. 

john,  com  brindant  i  sempre  festiu 
A  la  salut  del  senyor  Paul,  polític  fracassat! 

senyor  paul,  quasi  enfadat 
Fracassat! 

john,  rectificant 

No  arribat;  és  confessió  vostra. 
(Es  veu  a  Berta  per  dalt  la  galeria  de  l'escala. 
Surt  amb  un  pretext  qualsevol,  tot  guaitant, 
intrigada,  cap  abaix  i  tractant  de  dissimular 
el  séu  estat  intranquil.) 

SENYOR  PAUL 

No  és  pas  lo  mateix.  Veig,  senyor  Delafarge, 
que  de  les  confidències  d'altri  en  trèieu  partit  per 
a  bromejar;  però  penseu  que,  pel  mateix  preu, 
us  podria  jo  tractar  de  còmic  derrotat!  (Rient.) 

JOHN 

I  creieu  que  no  m'enfadaria  gota;  tinc  una  bella 
constitució  per  a  resistir  els  atacs.  (Rient.) 

SENYOR  PAUL 

A  ella  li  deveu  la  bona  planta  que  us  fa  digne 
mestre  d'aquesta  casa. 

john,  rient  sempre 

Quantes  paraules  per  no  dir  panxa  grossa! 
Veritablement,  senyor  Paul,  hauríeu  estat  un  gran 
polític !  Bevem ! 

senyor  paül,  en  actitut  de  brindar 

A  la  salut  de  dos  bons  homes  que  no  han  arri- 
bat!... 

john,  reprenent-lo  ràpidament 
Per  ara!... 

SENYOR  PAUL 

Per  ara,  aont  volien... 
(Beuen  tots  dos  alhora.  Petita  pausa.  Berta,  com 
qui  es  tem  una  petita  disbauxa,  diu,  amb  ento- 
nació afable,  des  de  dalt,  ont  se  troba.) 

BERTA 

John,  John!... 

john,  un  cop  ha  begut,  mirant  cap  aont  ha  sentit 
la  veu  i  endevinant-se' l  satisfet  i  amorotzit 

Veieu,  vós,  solter  xaruc,  no  podeu  saber  lo  que 

és  tenir  aprop  una  doneta  com  aquesta!  (Berta 
se'n  va  de  nou.)  Ens  exaltem,  a  voltes,  i  de  sobte 
sentim  venir,  de  part  de  dalt,  una  veu  dolça,  suau... 
És  talment  l'àngel  de  la  guarda,  que'ns  prevé... 
i  s'eviten  desgracies.  (Molt  dolç  i  embadalit.  Pe- 
tita pausa.)  No  n'heu  pas  vist  cap  de  dóna  bona 
com  aquesta. 

(Paul  ja  ha  acabat  de  beure  i  se  l'escolta,  com 
planyent-lo.) 

SENYOR  PAUL 

Cert  que  us  estima  molt;  es  veu  en  tot...  (Ro- 
dolf surt  de  sa  cambra  i,  un  cop  ha  esguardat 
l'escena,  amb  actitut  semblant  a  la  amb  que 
Berta  ho  ha  fet  ara  mateix,  se'n  va  cap  a  la  porta 
del  fons  i  resta  arrimat  al  dintell,  de  cara  al  de- 
fora, tot  fumant  la  pipa.)  Jo  admiro  tant  els 
casats  que  han  tingut  sort,  com  els  solters  que 
s'han  ben  defensat  del  matrimoni. 

JOHN 

Si  em  voleu  creure,  senyor  Paul,  caseu-vos. 

SENYOR  PAUL 

El  cor  em  diu  que  no  us  creuré. 

el  moco,  sortint  de  la  porta  de  sota  l'escala 
i  anant  depressa  cap  dalt  de  la  mateixa 

La  diligència  arriba;  l'he  vist  sortir  del  revolt 
de  la  carretera. 

JOHN 


Està  bé. 


la  minyona,  al  moco,  que'l  troba  a  mitja  escala, 
per  la  que  ella  baixa,  atrafegada 

Pressa,  pressa!  Se  senten  els  picarols,  s'hauràn 
de  descarregar  bultus. 

el  moco,  anant  cap  a  dalt 

Mal  llamp!  Tu  estessis  tant  apunt! 
(La  minyona  va  cap  a  l'interior  de  la  casa.) 

SENYOR  PAUL 

I  jo  us  deixaré,  perquè  la  feina  us  farà  esclau 
tot  seguit. 

JOHN 

I  ni  que  així  sigui... 

berta,  baixant  poc  a  poc,  sempre  observant 

i  adonant-se  de  Rodolf,  que  és  al  brancal  de  la 

porta 

John,  el  cotxe  de  Lepuy. 

(Rodolf  sent  sa  veu,  però  afecta  dissimul.) 

JOHN 

Porta  passatge? 

LA  MINYONA 

Bé  ho  sembla. 

SENYOR  PAUL 

Us  fareu  ric  en  poc  temps.  Salut,  senyora  Berta! 

berta,  que  ja  és  baix 
Salut,  senyor  Paul ! 

JOHN 

No  hi  ha  perill,  amic  meu. 

rodolf,  tornant  a  primer  terme, 

va  cap  a  la  taula  gran,  tot  esguardant  a  Berta, 

que  també  dissimula 

Si  no  vénen  molts  passatgers,  la  gatzara  és  forta 
com  si  ho  fossin! 

berta,  al  peu  de  l'escala 
Gasto!  Gasto! 

el  moco,  des  de  dins 
Ja  hi  soc. 
(Com  un  esclat  d'alegria,  es  veu  arribar  al  pati  de 
l'hostal  la  diligència,  que's  deté  al  peu  mateix  de 
la  porta,  parant  sobtadament  el  garlateig  dels  pi- 
carols i  sentint-se  així  més  i  més  el  parlar  confós 
i  les  rialles  esclatantes  de  dones  joves  que  en  la 
mateixa  arriben.) 

el  majoral,  triomfal  i  alegrement, 
tot  alçant-se  en  la  devantera  del  cotxe 

Som  arribats! 
(A  la  veu  del  majoral,  els  cavalls  se  deturen  i  el 

moviment  es  fa  general  a  l'interior  de  la  casa 
i  al  pati.) 

el  moco,  en  un  tò  semblant 
A  la  bonhora. 

el  majoral,  ja  a  terra  i  al  peu  de  la  porta 

Teniu  brau  temps  per  aquí.  A  la  sortida  de  vila 
ens  hem  dut  aigua  a  l'engròs. 

EL  MOÇO 

Pluja  d'Avril  porta  sort. 
(El  bailet  que  anava  assegut  al  costat  del  majoral, 
d'un  bot  salta  a  terra  i,  junt  amb  un  home  que  ja 
esperava  al  defora,  desenganxen  el  tiro  calmosa- 
ment,  conduint  els  cavalls  a  l'estable;  la  gatzara 
a  l'interior  del  cotxe  no  s'interromp.) 

rodolf  a  Berta 
Ens  hem  de  veure. 

BERTA 

Calla. 

LA  MINYONA 

Bona  plaga  ens  arriba,  o  molt  m'erro. 
(Se'n  va  per  sota  l'escala  i  torna  prest  a  sortir,  anant- 
se' n  per  la  dreta,  ràpidament.  Mentres,  han  baixat 
de  la  diligència  les  dugués  comediantes  i  el  poeta 
Almançor,  que,  entre  rialles  i  animada  conversa, 
resten  un  moment  al  peu  del  cotxe.  El  çriadet  d'elles 

ha  baixat  també,  i  tot  seguit  se  les  emprèn  amb  el 
moco,  com  disposant  el  descarregar  els  bagatges 
de  ses  mestresses.  Dugués  o  tres  persones  més,  ti- 
pus ben  paisans,  han  igualment  posat  el  peu  a  te- 
rra, i,  no  parant  a  l'hostal,  se'ls  veu  que  van  pagant 
al  majoral.) 

SENYOR  PAUL 

Sí,  sí,  us  deixo,  senyor  Delafarge.  Teniu  feina 
i  no  us  vui  torbar. 

JOHN 

*  Vós  mai  torbeu. 

SENYOR  PAUL 

*  A  reveure,  senyora  Berta. 

BERTA 

*  Salut,  senyor  Paul. 


(El  senyor  Paul  se'n  va.) 

JOHN 


Avant. 


carlota,  des  del  fons,  a  Almançor 

Decididament,  no  hi  ha  res  al  món  tant  diver- 
tit com  els  poetes. 

almançor 
Per  tothom  menys  per  ells,  senyoreta. 

JULIETA 

Ah!  No:  no  pas  sempre. 
(El  diàleg  sostingut  per  John,  Senyor  Paul  i  Ber- 
ta, indicat  amb  asteriscs,  és  dita  Tunissò  del 
que  sostenen  Carlota,  Almançor  ijulieta.) 

EL  CRIADET,  al  ÏÏIOÇO 

Són  aquells  d'allà  dalt,  veieu?  (Pels  bagatges.) 

el  moco,  prenent  una  escala  i  disposant-se 
a  descarregar-los 

Tot  se  farà.- 
(Rodolf  s'ha  assegut  darrera  la  taula  gran. 
Berta  va  esma-perduda.  Va  enfosquint-se  visi- 
blement) 

berta  a  la  minyona,  que  du  quelcom 

de  lo  menester  per  a  parar  taula,  i  ho  deixa 

damunt  la  mateixa 

Disposa-ho  tot  bé. 

john,  alegre  i  fregant-se  les  mans 

Bon  ingrés,  ma  Berta.  ( Veient-la  torbada,  li  diu 
carinyós:)  Què  tens? 

berta,  volent  dissimular 
I  ara?...  (Va  rodant  per  l'escena.) 

carlota,  entrant  seguida  d'Almançor,  rient 

Francament  vos  ho  declaro,  amic  de  fresc.  Vós 
i  jo  no  podríem  fer  mai  camí  junts. 
(S'asseu  a  una  cadira,  aparentant  cansanci.  Du 

un  paquet  a  la  mà.) 

julieta,  al  temps  que  entra 

Bones  tardes. 
(El  majoral  entra  i  Berta  li  serveix  un  got  de  vi 
al  peu  de  la  tauleta  de  la  dreta.) 

JOHN 

Que  vós  les  tingueu  bones. 

ALMANÇOR,  O  Cadotü 

No  obstant,  senyoreta,  venim  de  fer-ne  unes 
quantes  hores  plegats. 

CARLOTA 

La  diligència  se  n'ha  cuidat;  pas  jo.  (Riu  fort.) 

julieta,  rient 

El  viatge  és  fatigós  per  ell  sol;  però  a  més  a  més 
amb  vós... 

carlota,  rient 
Ah!  sí! 

ALMANÇOR 

Són  ben  crudels! 

JULIETA 

I  hem  arribat  així  així. 
(Parlen  entre  ells.  John  vigila  el  descarregar  dels 
bagatges.) 

el  moco,  al  criadet,  que' l  segueix, 
i  deixant  a  terra  una  gran  canasta  amb  tapes 

La  deixo  aquí,  per  ara. 

el  criadet 

Pareu  compte  en  donar-hi  cops,  que  tanquen 
cosa  bona. 

EL  MOCO 

Anem  per  l'altre. 

(Se'n  torna  al  pati,  sempre  vigilat  pel  criadet.) 

ALMANÇOR 

Afortunadament,  aquí  reposareu,  i  penso  que 
no  em  donareu  la  culpa,  si  per  un  cas  els  llits  no 
fossin  lo  tous  que  desitgeu. 

JULIETA 

Qui  sab! 

john,  que  s'hi  haurà  atançat    • 

Permeteu  que  us  digui  que  heu  caigut  en  bona 
casa,  honesta  i  plena  de  totes  les  comoditats  bur- 
geses, si  no  de  luxes  innecessaris.  Bons  llits,  bona 
taula  i  millor  cara,  pels  hostes  que  arriben.  (Molt 
complacent.) 

JULIETA 

Tot  quant  acabeu  de  dir  ens  és  precís. 

CARLOTA 

De  primera  necessitat! 
{El  moco  entra  amb  l' altre  paner,  sempre  seguit 
del  criadet.) 

JOHN 

Teniu  gana? 

JULIETA 

A  rabiar! 

JOHN 

Doncs  prompte  gaudireu  del  sorprenent  espec- 
tacle del  parar  taula. 
{Elles  dugués  ho  reben  amb  mostres  de  gran  goig 

i  bona  acceptació.) 

berta,  al  peu  de  la  porta  de  la  dreta 
Claudina! 

la  minyona,  des  de  dins 
Ja  vaig. 

el  criadet,  a  Carlota  iJuHeta 
Els  bagatges  ja  són  descarregats. 

JULIETA 

Dóna  per  beure  a  l'home. 
{El  criadet  ho  fa.  El  moco  arrecona  les  canastes 

al  peu  de  l'escala.  Després  se'n  va  per  la  porta 
de  la  dreta.  Les  comediantes  riuen,  com  se- 
guint sa  conversa  amb  Almançor,  que  fa  po- 
sat de  víctima.) 

EL  MAJORAL,  fl  John, 

des  de  son  lloc  i  molt  ingènuament 

Jo  no  sé,  patró,  si  us  porto  poca  o  molta  ganan- 
cia,  avui;  però  alegria  sí  que  us  en  deixo.  (Per 
les  comediantes.)  Aqueixes  dugués  boques  són 
d'or:  riuen  sempre;  i  d'un  sò...  que  ni  l'aucelleig 
d'aubada! 

(Mentres  tant,  la  minyona  surt  i  comença  a  dis- 
posar-se per  a  parar  taula.) 

julieta,  picant  de  mans  i  molt  contenta 
Molt  bé  pel  majoral! 

carlota,  sempre  alegre 
I  dir  que  per  a  ser  poeta,  no  cal  anar-ne  vestit ! 

julieta,  a  Almançor,  amb  malícia  i  burla 

Us  criden!... 

(Elles  dugués  riuen.  El  moco  ve  amb  una  pila  de 
plats,  que  deixa  damunt  la  taula,  i  se'n  va  per 
ont  ha  vingut.  La  minyona  va  parant-la.) 

JOHN 

Cert  que't  començo  a  donar  la  raó,  majoral ! 

EL  MAJORAL,  aVetlÇütlt 

Si  mai,  a  vila,  durant  un  dia  de  mon  repòs,  veiés 
fixats  en  els  cartells  del  teatre  els  vostres  noms, 
que  me'n  duc  gravats  aquí  (al  cap),  ni  que  tin- 
gués justos  els  sous,  voldria  entrar-hi,  per  batre 
de  mans  i  festejar  així  vostra  alegria  encisadora. 
[Tot  anant-se' n  cap  a  la  porta  del  fons.)  Avant, 
i  bona  sort! 

JULIETA 

Salut,  brau  comentador  de  nostra  joia!    (Riu.) 

carlota,  rient  i  picant  de  mans 
Visca  el  cantor  de  les  regnes  i  les  xurriaques! 

el  majoral,  de  la  porta  estant  i  molt  heroic 
Salut,  les  alegres  comediantes! 

carlota  i  julieta,  més  que  mai 
alegres  i  animades,  esclatant  amb  riallada  fresca 

Salut! 

el  majoral,  un  cop  fóra,  al  bailet, 
al  qual  troba  a  son  pas,  tot  menjant  un  troç  de  pa 

Heu  desenganxat? 

bailet 

Sí :  ja  mengen. 

(Se'n  van  pel  fons  del  pati,  tot  parlant.) 

ALMANÇOR 

És  ben  cert,  que  lo  que  més  plau  a  la  dóna,  és 
lo  inesperat. 

{John,  a  V enter ar-se,  per  lo  que  ha  dit  el  majo- 
ral, de  que  té  comediantes  a  casa,  no  sab  lo 
que  li  passa,  i  tot  ell  ès  desfà  en  trobar  ma- 
nera d'intimar-hi.  Això  és  pel  nostre  home  tot 
un  aconteixement  i  així  ho  expressarà.) 

CARLOTA 

Voleu  fer-me  la  caritat  del  franc  repòs?  Creieu 
que  me'l  mereixo,  senyor  poeta! 

ALMANÇOR. 

Sóu  terriblement  crudel,  senyoreta! 

JULIETA 

La  meva  amiga  no  està  encara  habituada  a  la 
vida  de  l'insistència... 

ALMANÇOR 

És  ella  tant  crudel  com  vós  sarcàstica. 

CARLOTA 

Heus-aquí  un  calificatiu  que  us  escau. 

{Riuen  i  parlen  entre  elles,  mentres  es  treuen  ets 
capells.  John  revoloteja  com  una  feixuga  pa- 
pellona  a  l'entorn  de  les  comediantes.  Ro- 

dolf  s'haurà  alçat  i  es  troba  prop  de  Berta, 
qui  fingeix  dirigir  el  parar  taula,  i  li  parla  en 
veu  molt  baixa.) 

rodolf,  a  Berta 

Les  cartes,  si  les  vols,  te  les  puc  donar  aques- 
ta nit. 

BERTA 

Si  vui? 

RODOLF 

Sí:  tot  és  cosa  teva. 

BERTA 

Calla! 

(Se  n'aparta  ràpidament.  Carlota,  que  casual- 
ment ha  observat  el  frenètic  i  concís  diàleg  de 
Rodolf  i  Berta,  en  resta  estranyada  i  intri- 
gada a  un  temps.) 

john,  finalment  i  no  podent  resistir  la  tentació 

És  dir  que...  segons  ha  dit  el  majoral...  vostès 
són  comediantes? 

CARLOTA 

Mentres  Déu  vulgui,  senyor  hosteler...  perquè 

suposo  que  vós  sóu  l'hosteler... 

(El  moco  reapareix  amb  una  safata  amb  gots 
i  fa  lo  mateix  que  abans  amb  els  plats,  però 
ara  es  queda  i  ajuda  a  la  minyona.) 

JOHN 

Per  a  servir-vos,  i  no  podeu  pensar  el  gran 
plaer  que'm  causa  hostatjar-vos  a  casa. 

CARLOTA 

Sóu  ben  gentil. 

(Poc  a  poc  es  va  enfosquint.) 

JOHN 

Berta  :  potser  que  procuressis  cambra  a  les  se- 
nyoretes i  al  senyor. 

BERTA 

Hi  vaig. 

(Es  dirigeix  cap  a  l'escala.  Rodolf  la  segueix 
amb  la  vista.  Carlota  els  va  inspeccionant. 
Almançor  segueix  assediant  afulieta.) 

JOHN 

Això  és  cosa  de  la  meva  dóna.  Ho  cuida  amb 
tal  acert! 

CARLOTA 

És  la  vostra  dóna? 

JOHN 

Sí,  dama. 

carlota,  mirant  astutament  a  Rodolf 
Ho  hauria  jurat. 

BERTAja  dalt  de  l'escala  i  referint-se  a  Almançor 
El  senyor  va  amb  vostès? 

julieta  i  carlota  ,  en  to  de  protesta  i  rient; 
Julieta  més  que  Carlota 

Ah,  no,  no! 
(El  moco  haurà  tret  tres  o  quatre  ampolles  de 
les  que,  junt  amb  el  cistell,  ha  deixat  John  da- 
munt la  tauleta,  i  les  reparteix  per  la  taula.) 

JOHN 

Lo  trist  per  a  nosaltres  hostelers,  és  que  les 
agradoses  coneixences  que  fem  no  són  en  el 
fons  més  que  llampecs.  Tant  ràpides  ens  les  du 
el  cel ! 

julieta 

Ben  cert ;  jo  no  sé  la  nostra  fins  a  quin  punt 
us  podrà  ser  agradosa,  però  ràpida  sí :  demà  al 
matí  és  força  que  partim  cap  a  Toulouse. 

JOHN 

Quin  condol!  Veieu  com  tinc  raó? 

CARLOTA 

A  tal  punt  us  pot  interessar  la  nostra  amistat? 

JOHN 

Sí :  i  ben  justament,  senyoreta. 
(En  aquest  precís  moment  el  senyor  Delagrange 
entra  molt  atrafegat  iseguit  de  la  seva  senyora.) 

SENYOR  DELAORANGE 

John!  John!  La  partida  és  demà  al  matí  sens 
falta,  al  cotxe  de  les  dèu. 

(El  moco  deslliga  el  cordó  de  la  gran  làmpara 
i  l'encén.) 

SENYORA  DELAGRANGE 

Tenim  bones  noves,  senyor  Delafarge!  L'  he- 
rència no  serà  pas  del  Cuniller!  Ah,  no! 

john,  poc  interessat 
Celebro  tant,  senyora. 

SENYOR  DELAGRANGE,  nerviÒS  Í  eXCÍtüt 

Serà  cosa  de  pensar  en  els  dotze  bultes  que'ns 
calen  fer.  Les  toilettes  de  les  senyores  són  coses 
delicades. 

senyora  delagrange,  també  amb  excitació 
Ens  podrà  ajudar  Claudina? 

JOHN 

Fins  que  els  senyors  hagin  menjat... 

SENYOR  DELAGRANGE 

Bé,  bé,  començarem  nosaltres. 

(Entren  per  la  porta  de  la  dreta,  parlant  entre 
ells.) 


56  ADRIÀ  QUAL 

SENYORA  DELAQRANQE 
Sí,  SÍ. 

(Arriba  un  comissionista,  carregat  de  paquets 
i  capces.) 

EL  COMISSIONISTA 

Cambra  per  a  un. 

john,  al  moco,  per  treure's  feina  del  damunt 

Tu  :  enten-te  amb  el  senyor.  (A  les  comedian- 
tes.) Quan  comença  a  venir  gent,  és  un  mai  aca- 
bar. 
(El  moco  reb  el  comissionista  i  es  veu  que  Vins- 

criu  en  el  llibre.) 

CARLOTA 

Us  fareu  la  barba  d'or. 
(El  comissionista  deixa  els  paquets  damunt  una 
cadira,  es  renta  les  mans  i  es  disposa  a  dinar; 
s'asseu  i  va  fent  notes  en  una  cartereta  de 
butxaca.) 

JOHN 

Us  deia,  doncs... 

rodolf,  en  veu  alta 

Es  dina  o  no's  dina? 
(Tot  seguit  apareix  la  minyona  amb  el  dinar.) 

JULIETA 

Més  prompte  ho  haguéssiu  dit,  militar.   El  cri- 
dar és  sempre  de  bons  efectes. 

almançor,  per  ella 
Més  ho  és  encara  tenir  uns  ulls  seductors. 

julieta,  burlant-se'n 
Talment  de  comèdia...! 

berta,  des  de  dalt  de  l'escala 
Les  cambres  estan  dispostes. 

carlota,  donant  el  capell  i  el  xal  al  criadet, 
que  parla  amb  el  moco 

Puja-hi  això,  en  tant.  {Pel  moco.)  Que  hi  pugi 
els  paners. 

julieta,  fent  igual  que  Carlota 
Sí,  sí :  té.  Ni  esma  tinc  de  pujar  a  rentar-me. 

john,  indicant-les  la  pica  de  l'aigua 
Aquí,  si  voleu. 

JULIETA 


Molt  bé. 
Molt  bé. 


CARLOTA 


(Hi  van  i  es  renten  les  mans.) 

julieta,  al  criadet 

Fes  que'ns  pugin  els  paners  a  les  cambres, 
i  amb  compte,  eh? 

(El  criadet  transmet  la  disposició  al  moco.) 

almançor,  per  l'abric  i  el  saquet 

Permeteu  que  al  mateix  temps  deixi  això  aont 
s'enteri  que  m'han  colocat? 

JULIETA 

Ja  ho  crec!  (Ho  dona  al  criadet) 

CARLOTA 

A  taula,  a  taula! 
(S'asseuen  al  voltant  de  la  taula  en  la  següent 
disposició:  Al  cap  de  ta  dreta  Rodolf.  Alfons, 
de  dreta  a  esquerra:  Almançor,  Carlota,  el  Co- 
missionista i  el  Criadet  Davant  d' Almançor 
Julieta.) 

ALMANÇOR 

Ah!  El  brau  Casaulet  de  la  Gran  Combe!  Té 
nomenada. 
(El  moco  puja  primer  l'un  i  després  l' altre  paner 

cap  dalt) 

julieta,  en  to  animós 
Els  plats  regionals  són  el  meu  deliri. 

almançor,  aixecant-se 

Excel•lent  tast  el  d'aquest  vi.  Com  Horaci,  ca- 
bria el  dir-hi... 

julieta 
Per  Déu,  no  ho  digueu  pas... 

rodolf  ajulieta 


De  tournée? 

CARLOTA 

Afortunadament.  I  vós? 


RODOLF 


D'expedició. 


CARLOTA 

Què  s'hi  farà!  Cadascú  a  ses  comèdies.  Això 
és  la  vida! 

(El  comissionista  no  fa  més  que  menjar  desafo- 
radament.) 

JOHN 

I...  aont,  si  es  pot  saber:  al  mateix  Toulouse? 

CARLOTA 

Sí,  bon  patró.  Allí  ens  juntarem  amb  una  altra 
companyia,  el  director  de  la  qual  ens  ha  substret 
d'ont  érem  ara. 

(El  criadet  baixa  corrent  i  s'asseu  a  son  lloc. 
Menja  també  amb  gana.  A  Rodolf  se'l  veu  un 
xic  preocupat.  Almançor  vol  ser  complimen- 
tés i  ocurrent.  Tot  que  resulti  ben  animat.  La 
minyona  va  servint  —  no  més  dos  plats  i  pos- 
tres — .  El  moco  va  i  ve,  fent  quelcom.  Julieta 
i  Carlota  sempre  rialleres,  fohn  no  sab  aont 
toca  de  content  al  trobar-se  entre  dugués  co- 
mediantes.) 

JOHN 

Quina  agradosa  vida  dèu  ser  aquesta!  Avui 
aquí,  demà  allà... 

JULIETA 

I  passat  demà  qui  sab  aont... 

ALMANÇOR 

La  vida  de  l'aucell :  de  branca  en  branca  i  sem- 
pre cantant. 

carlota,  burlant-se' n 

És  de  1q  milloret  que  heu  dit  d'ençà  que'ns 
coneixem. 

(Ell  la  remercia  amb  un  moviment  de  cap.) 

JOHN 

Nosaltres,  en  canvi,  els  pobres  enclotats,  por- 
tem una  vida  de  rutina  entristidora,  i  més  se  n'a- 
dona qui  ha  mirat  més  cap  enllà. 

JULIETA 

Però  és  possible  que  parleu  així,  tenint  casa 
com  aquesta  i  muller  tant  adorable  com  teniu? 

JOHN 

Damiseles,  molt  sovint  lo  bo  no  ho  volem  pas 
per  a  nosaltres  sols. 

carlota,  a  Almançor,  com  debatent-se' n 
I  fins  aont  creieu  que  pot  interessar-me  tot  això 


LES  ALEGRES  COMEDIANTES  61 

que'm  conteu?  Què'n  treuríeu  vós  de  saber  aont 
compro  el  coloret  pels  llavis? 

ALMANÇOR 

Adorable,  adorable! 
(John  ha  seguit  parlant  ajulieta,  i  certament  li 
dea  haver  fet  confessió  de  part  de  sa  vida  i  mi- 
racles, segons  sembla.) 

JULIETA 

És  possible? 

JOHN 

Sí,  senyoreta,  sí. 

JULIETA 

Si  sabessis,  Carlota,  lo  que  acaba  de  contar-me 
el  senyor  hosteler!  Ont  el  veus,  és  quasi  dels  nos- 
tres. 

CARLOTA 

Com? 

JULIETA 

Ha  guerrejat  sota  les  nostres  banderes. 

carlota,  amb  vivacitat 
Actor? 

john,  molt  modest 
He  aspirat  a  ser-ho,  no  més. 

CARLOTA 

Per  aquest  sol  fet,  mereixeu  ja  l'admiració  dels 
que  ho  són. 

JOHN 

La  vostra  amabilitat  em  confon,  senyoretes. 
{Berta  baixa  pausadament;  porta  feina  per  a  co- 
sir; s'asseu  a  la  cadira  que  hi  ha  quasi  darrera 
de  Rodolf.  Ell,  a  l'adonar-se' n,  es  gira  sovint. 
Carlota  els  observa,  intrigada.) 

julieta,  disposant-se  a  brindar 
A  la  salut  del  confrare! 

john,  tot  cofoi 
Oh!  Massa  honor! 

berta,  com  cridant-lo  dolçament  a  l'ordre 
Per  Déu,  John!... 

CARLOTA 

I  jo...  en  faig  altre  tant! 
(El  moco  ajusta  la  porta,  deixant-la  que  hi  falla 
poc  per  a  ser  del  tot  closa.) 

ALMANÇOR 

Són  ben  heroiques  les  vostres  figures. 

carlota,  al  poeta  i  a  Rodolf 
Vós  no  brindeu?  I  vós,  militar?  Quan  una  dóna 

brinda,  sab  perquè  ho  fa,  i  tot  cavaller  dèu  se- 
guir-la! 

RODOLF 

La  raó  us  sobra,  i  us  segueixo. 

(S'aixeca  i  trinca.) 

ALMANÇOR 

Quin  remei  resta!  A  la  salut  d'un  aspirant  a  ac- 
tor! (Fent  lo  mateix  que  Rodolf.) 

JOHN 

Tot  això  em  rejoveneix,  ben  cert.  (Alegrement.) 
Berta!  Berta!  Són  comediantes!  No  ho  sents? 

BERTA 

John,  para  compte  en  deixar-te  portar  de  l'en- 
tusiasme!  És  ben  perillosa  a  voltes  la  sugestió. 

carlota,  intencionadament  per  lo  que's  creu 
descobrir  entre  ella  i  Rodolf 

La  vostra  muller  parla  ben  sàviament,  i  cal 
que'n  feu  cas. 

JOHN 

La  pobre  sempre  té  por  d'un  ridícol  per  part 
meva;  però  jo  la  convenço  prest.  Coneix  tant  bé 
la  meva  historia... 

julieta 
Bona  muller,  al  fi... 

john,  canviant  de  to  i  amb  molt  interès 

I  digueu,  digueu  :  el  vostre  genre  predilecte 
dèu  ser  el  clàssic  teatre  francès... 


JULIETA 

I  el  modern  també :  aquí  ont  me  veieu,  feia  els 
meus  debuts  en  l'obra  del  dia:  L'amic  de  les  dones. 

CARLOTA 

I  jo  m'he  criat  als  auspicis  de  l'actriu  Debay, 
que  no  fa  pas  tant  sols  teatre  clàssic. 

JULIETA 

I  el  vostre  genre  predilecte,  quin  és? 

CARLOTA 

Clàssic,  modern? 

JOHN 

En  lo  que  toca  a  aquest  punt,  soc  ben  bé  d'una 
altra  raça.  El  meu  predilecte  és  el  teatre  anglès, 
i  soc  del  gran  Williams  un  veritable  fanàtic. 

carlota,  rient 
Shakespearià? 

JOHN 

Com  sona. 

julieta,  rient  també 
Se  us  alaba  el  gust,  amb  tot  i  que  resulta  exòtic. 

john,  amb  entusiasme 
i  caient  de  nou  en  son  punt  flac 

No  haveu  mai  sentit  parlar  de  l'eminent  ame- 
ricà, l'actor  James  Hackett  —parlo  d'anys—  que 
s'immortalitzà  amb  l'interpretació  del  colossal,  de 
l'immens,  del  gros  i  majestuós  Falstaff?  Doncs,  bé... 
a  son  costat  vaig  veure  el  món  del  teatre  per  pri- 
mera volta. 

(Mentrestant,  les  mirades  comunicatives  entre 
Rodolf  i  Berta  no  s 'interromp <eixen  més  que 
per  curts  espais,  i  Carlota,  al  temps  que  es- 
colta el  relat  de  John,  no  deixa  d'investigar 
l'actitut  dels  citats  personatges.) 

ALMANÇOR 

Sí :  és  un  nom  que'm  sona... 

JOHN 

Perquè  gros  i  robust  que  ara  em  veieu,  he  es- 
tat prim  i  delicat  i  he  passat  per  una  vida  de  pro- 
ves ben  crudels. 

JULIETA 

Ah! 

JOHN 

No  tenia  encara  un  any,  quan  el  meu  pare  emi- 
grava de  França  amb  motiu  del  desastre  de  Water- 
lóo,  imperialista  com  era  i  com  jo  ho  soc  encara, 
i  se'ns  enduia  a  Greenwich,  ont  ell  i  la  mare,  que  al 
cel  siguin,  morien  al  cap  de  tretze  anys  de  ser-hi. 

Vaig  quedar  a  l'alberg  d'uns  parents  que'm  cui- 
daren  amb  indiferència  i  em  feren — no  rieu  — 
sabater.  Un  company  d'ofici,  mal  content  com  jo 
de  la  seva  sort,  va  sublevar-me,  i  amb  uns  pocs 
diners  que  reunírem,  empreníem  a  peu  el  viatge 
a  Londres.  Era  per  l'any  trenta-hú. 


JULIETA 

I  allà  vàreu  conèixer  el  cèlebre  actor  americà? 

JOHN 

Sí,  dama :  entràvem  de  comparses  al  teatre  New 
Prince  la  primera  nit,  i  a  causa,  sens  dubte,  de 
la  meva  feblesa  general,  vaig  desmaiar-me,  i,  per 
lo  vist,  vareig  commoure  en  pes  a  tot  el  personal 
de  la  casa.  {Berta  l'esguarda,  com  prevenint-lo 
i  excasant-se.)  No  tinguis  por,  Berta.  L'ocasió  no 
pot  ser  més  apropiada. 

CARLOTA 

I  ens  interessa  força  el  séu  reconte. 

JULIETA 

Seguiu,  seguiu. 

JOHN 

El  cèlebre  actor  James,  aquella  nit  no  treba- 
llava, però  es  trobava  casualment  al  teatre.  Es  va 
compadir  de  mi  i  m'otorgà  protecció,  fent-me  el 
seu  criat  vestidor. 

ALMANÇOR 

Bell  començament,  digne  de  figurar  en  la  bio- 
grafia d'un  triomfador ! 

JULIETA 

Tot  resta  explicat,  amb  lo  que  acabeu  de  contar- 
nos.  Éreu  testimoni  de  les  ovacions  del  mestre. 

CARLOTA 

I  naturalment  :  són  coses  que  obren  la  gana. 

john,  entrenant-se  de  mica  en  mica 

Si  us  pogués  contar,  amables  senyoretes,  les 
emocions  que  he  tingut  per  altri;  els  somnis  que 
he  forjat  en  aquest  cap,  per  compte  propi !...  Ser 
actor!...  Oh!...  Ser  actor  i  arribar  a  sentir  aquell 
daltabaix  de  picaments  de  mans,  promogut  per 
un...  per  un  mateix...  dèu  ser  quelcom...  de  mà- 
gic... En  fi...  massa  felicitat! 

JULIETA 

I  no  heu  mai  abordat  el  teatre? 

{Ell  no  gosa  confessar-ho.) 

carlota,  ben  joganera 
Que  sí;  que  sí! 

julieta,  també  joganera 
Feu  cara  de  que  sí. 

BERTA 


Jo  el  descobriré. 

Iohn,  amable,  però  reprenent-la 
Berta! 

BERTA 

Però  a  dir  veritat,  segons  sembla,  les  aspira 
cions  han  anat  més  enllà  que  les  condicions. 

carlota,  amb  intenció 
Ah,  dama  hostelera!  Per  a  fer  comèdia,  cal  ve 
nir-ne  de  mena.  (A  Rodolf.)  No  és  cert?- 

RODOLF 

És  una  de  les  coses  que  no  sabria  contestar-vo 

JOHN 

En  fi,  senyoretes,  per  mi,  arribar  a  fer  el  pap( 
de  «Falstaff»  i  captivar  amb  ell  tot  un  auditor 
se'm  representa  com  la  glòria  major  de  les  glo 
ries  hagudes  i  per  haver. 

JULIETA 

No  sóu  pas  tant  vell,  que  no  pogueu  encarí 
assolir-la. 

john,  complascut  de  que  li  donguin  la  raó 
Oi  que  no? 

el  comissionista,  a  Almançor,  pel  vi 
Esteu  servit? 

almançor 
Sí. 

{El  comissionista  se  serveix.) 

CARLOTA 

A  ben  segur  que  no  seria  pas  l'apendre-us  el 
paper,  lo  que  més  temps  us  robaria. 

JOHN 

Me'l  sé  de  cor. 

JULIETA 

Ho  hauria  jurat. 

JOHN 

El  meu— com  si  diguéssim— i  el  de  tots  els  al- 
tres de  la  comèdia. 

JULIETA 

Consell  que  donen  tots  els  mestres  de  Conser- 
vatori. 

CARLOTA 

Si  bé  cap  deixeble  sab  aprofitar-se'n. 

almançor,  aixecant-se  i  anant  prop  de  John, 
tot  encenent  la  pipa 

I  no  heu  mai  aspirat  a  recitar  en  públic,  poso 
per  cas,  alguna  de  les  Confidències  o  de  les  Me- 

dilacions  poètiques  de  l'Emir  Francès,  o  bé 
quiscuna  de  les   Contemplacions  del   desterrat 
amic  Víctor? 
(Rodolf  pren  un  diari  que  hi  ha  damunt  d'una 

cadira  en  vaga  i  fingeix  llegir,  però  segueix 

esguardant  a  Berta.) 

JOHN 

Mai,  senyor.  El  teatre,  més  prompte  m'ha,  ab- 
sorvit  sencer. 
(Carlota  es  treu  una  elegant  i  menuda  petaca, 

en  pren  un  cigarret  i  la  passa  a  Julieta,  que  fa 

altre  tant.  Això  Carlota  ho  ha  fet  aixecant-se 

i  anant  prop  defohn.) 

CARLOTA . 

Fins  a  quin  preu  pagaríeu  la  realització  del 
vostre  plan? 
(Encén  el  cigar  al  llum  de  la  taula  i  després  dóna 

foc  afulieta.) 

almançor,  a  Rodolf,  que  ni  se  l'escolta 

És  curiós  trobar  gent  així,  ont  un  menys  se 
pensa. 
(La  minyona  va  desparant  taula,  entrant  i  sortint.) 

JOHN 

Mon  Déu,  senyoreta!  Hi  han  coses  perles  quals 
tot  diner  és  poca  paga. 
(El  criadet  s'ha  quedat  dormit  de  cap  damunt  la 

taula.) 

rodolf,  a  Berta,  aparentant  indiferència 
Els  hiverns  deuen  ser  tristos,  per  aquí,  veritat? 

berta,  fingint  confusió 

Depèn,  senyor... 

{Carlota  no' Is  deixa  de  vista.) 

rodolf,  en  veu  baixa 

Duc  les  cartes  aquí;  mira-les. 
(Berta  s'aixeca  ràpidament  i,  sense  saber  per- 
què, dóna  uns  passos  per  l'escena.) 

carlota,  adonant-se' n  clarament,  des  de  darrera 
la  taula,  aontha  tornat,  tot  fumant 

Què  vol  dir  tot  això? 

julieta,  seguint  la  conversa  amb  fohn 

Oh,  sí!  Seria  ben  curiós.  La  colla  dramàtica  de 
l'hosteler  de  la  Gran  Combe  darà  una  represen- 
tació del  Falsiajf  al  teatre  de  les  Follies  Concer- 
tantes,  poso  per  cas.  (Rient  molt.) 

john,  excitat 

Per  Déu!  Per  Déu!  No'm  feu  rodar  el  cap  amb 
tals  encisadors  pronòstics! 
(Berta  s'asseu  ont  seia  fulieta.  Carlota,  dreta, 

vora'l  criadet.) 

JULIETA 

Seria  del  tot  original,  i  això  ja  és  la  meitat  de 
l'èxit,  a  París. 


72  ADRIÀ   QUAL 

JOHN  " 

Coneixeu  bé  l'obra? 

carlota,  que  s'ha  apropat  ajulieta, 
li  diu,  per  ella,  en  veu  baixa 

Digues  que  no.  (Torna  ont  era.) 

julieta 

No...  Apenes...  (Per  ella;  estranyada.)  Què  dèu 

voler? 

(Berta  i  Rodolf  parlen  amb  interès.  Carlota  els 
vigila  des  d  ont  se  troba.) 

JOHN 

Si  la  coneixessiu,  les  confidències  foren  de  més 
vàlua...  I  us  contaria,  punt  per  punt,  les  meves 
somniades  glòries,  que  a  dir-vos  veritat  (Indicant 
a  Carlota  que  s'apropi  ijuntant-la  ajulieta,  amb 
molta  reserva.)  per  aquella  d'allà  les  voldria... 
(Per  sa  muller.)  És  potser  un  pecat? 

CARLOTA 

Us  honora  moltíssim. 
(Els  tres  es  miren  a  Berta.  Aquesta,  a  l'adonar- 
se'n,  sospèn  la  conversa  amb  Rodolf.) 

JOHN 

Serà  mania,  si  voleu,  però  viuria  desconsolat, 
si  no  cregués  que,  un  dia  o  altre,  haig  d'alcançar 

^  el  meu  triomf  i  posar-lo  després  als  peus  de  la 
meva  dóna,  tant  bona  com  és! 

julieta,  rient 
Animeu-se,  doncs. 

carlota,  rient  i  vigilant  la  parella 
Què  feu,  parat? 

john,  ben  sugestionat 

Trobar-me  a  escena:   al  llarg  de  l'arbreda  om- 
brívola...  (Fent  comèdia  amb  poca  solta.) 
«Fas,  doncs,  jugades  com  aquestes,  vell  Falstaff... 
Segueix  el  teu  camí...» 

(Elles  dugués,  mentres  tant,  el  volten  i  riuen. 
Almançor  s'ho  mira  impassible.) 

julieta,  picant  de  mans  i  rient 
Molt  bé!  Molt  bé! 

carlota,  també  rient  i  aplaudint 
Sou  un  perfecte  Falstaff! 

julieta,  rient 
Fins  el  nom  us  escau. 

carlota,  rient 
I  no  dic  res  de  les  proporcions! 

julieta,  a  Carlota 

No  he  vist  home  divertit  com  aquest,  i  és  un 
càrrec  de  conciencia  no  treure'n  partit. 

carlota,  amb  folla  sugestió 

No  ho  diguis  alt :  espera't.  No  sé  per  què,  sento 
a  l'entorn  del  meu  cap  el  pressentiment  d'una  so- 
lemnitat jocosa. 

JULIETA 

Ens  divertirem? 

CARLOTA 

Tal  volta. 

john,  molt  humil 

I  excuseu,  damiseles,  si  el  meu  franc  confessar 
caigués  en  lo  ridícul ! 

JULIETA 

Si  és  deliciosa,  la  franquesa  vostra! 

CARLOTA 

De  tot  punt  deliciosa. 
(El  moco,  que  haurà  rodat  per  l'escena  justifi- 
cant sa  presencia,  com  ho  ha  quedat  la  de  la 
minyona  amb  lo  relatiu  a  servir  i  desparar 
taula,  de  cop,  a  l'apropar-se  a  l'escriptori  de 
John  i  mirant  el  llibre,  diu:) 

EL  MOCO 

Mon  patró. 

JOHN 

Què  vols? 
(Va  cap  al  moco,  i  aquest  sembla  contar-li  quel- 
com.) 

rodolf,  a  Berta,  en  veu  baixa,  i  apart 
Berta.  Berta. 

berta,  també  en  veu  baixa 
Calla!  Tingues  prudència. 

carlota,  per  ella  i  cada  cop  més  intrigada 
Quin  misteri  és  aquest? 

JOHN 

Tens  raó.  Sí,  sí.  (A  les  comediantes.)  Si  em 
permeteu... 

almançor 
Què  passa? 

JOHN 

Formalitats  a  complir...  No  es  pot  passar  per 
altra  cosa.  No  us  hem  inscrit  encara,  i  caldrà 
fer-ho. 

julieta 

Vós  sóu  l'amo.  Comenceu  pel  senyor.  En  els 
assumptes  oficials,  els  homes  deuen  sempre  pen- 
dre  la  davantera. 


76  ADRIÀ  GUAL  . 

ALMANÇOR 

Per  no  contradir-vos... 
( Va  prop  la  taula.  John  s'és  assentat  i  va  escri- 
vint lo  que  Almançor  sembla  dir-li.) 

rodolf,  a  Berta 
Escolta'm. 

carlota,  ajulieta,  en  conversa  apart 
Te'n  parlaré  després  :  espera. 

julieta 
Però... 

CARLOTA 

Calla  i  no  t'impacientis. 

john,  invitant-les  a  l'inscripció 
Si  teniu  la  bondat,  senyoretes?... 

JULIETA 

Amb  molt  gust. 

CARLOTA 

Anem,  doncs,  a  l'inscripció. 
( Van  cap  a  l'escriptori.  La  primera  que  s'inscriu 
és  Carlota;  tot  seguit  se'n  va  per  darrera  la 
taula,  amb  l'intenció  d'escoltar  la  conversa 
de  la  misteriosa  parella,  coincidint  sa  aproxi- 
mació amb  aquests  mots.) 

rodolf,  molt  ràpid 

Jo  mateix  te  les  donaré,  quan  tothom  dormi. 
Sé  que  el  teu  marit  dorm  aquí  baix  i  tu  a  dalt. 
Indica'm  bé  ta  cambra.  Pujaré  quan  ho  cregui 
oportú.  Te  les  donaré,  i  et  juro  que  ni  un  mo- 
ment em  detindré. 

(Aquí  Carlota  es  distreu,  per  por  de  ser  vista.) 

BERTA 

Això... 

(Almançor  sembla  fatigat.  S'asseu.) 

rodolf,  ràpid 

És  l'únic  medi.  Haig  d'anarme'n  forçosament 
a  punta  de  dia,  i  pot  ser  per  sempre. 

BERTA 

Ara  és  bona  ocasió  :  dona-me-les! 

RODOLF 

Ha  de  ser  com  te  dic. 

BERTA 

Jures  que  ho  faràs  com  me  promets? 

RODOLF 

Sí.  (Per  ell.)  El  triomf  és  meu. 

(Carlota  continua  escoltant.) 

BERTA 

Escolta'm  bé  :  un  cop  al  corredor,  deixa  les 

portes  numerades;  una  n'hi  ha  que  no  ho  és,  i  la 
veuràs  al  fons  de  tot :  és  la  meva. 

RODOLF 

Deixaràs  ajustat? 

BERTA 

Sí.  Espera  que  la  casa  en  pes  dormi.  Les  dei- 
xes i  fuges. 

RODOLF 

Creu  en  mi. 
(Carlota  torna  prop  dejulieta.  Se  la  veu  triom- 
fanta  i  alegre.  Julieta  ja  s'ha  inscrit.  Parlen 
xiuxiuejant.) 

berta,  per  ella 

Déu  meu!...  Ell  sab  bé  perquè  ho  faig... 
(Rodolf  s'aixeca  i  no  pot  amagar  son  content.) 

carlota,  per  ella 

Els  meus  pressentiments  eren  certs...  Ah!...  Si 
jo  pogués  saber  quelcom  més!... 

el  comissionista,  al  moco 
Em  donareu  llum? 

EL  MOÇO 

Tot  seguit. 

(Se'n  va  per  la  dreta.) 


LES  ALEGRES  COMEDIANTES  79 

carlota,  despertant  al  criadet, 
que's  remou  sense  esma  i  tot  estirant-se 

Eh!  Fermí!  Fermí!  Ja  és  hora  de  dormir  de  ve- 
res! Bah!  El  cap  viu! 

el  moco,  donant  una  espelma  encesa 
al  comissionista 
Si  us  plau... 
(Berta  roda  impacient,  neguitosa.  Carlota  no 
abandona  la  seva  actitut.) 

EL  COMISSIONISTA 

Surto  cap  a  Argenteres  :  penseu-ho  bé. 

EL  MOÇO 

Aneu  tranquil...  A  dalt,  a  mà  dreta:  número  10. 

(El  comissionista,  un  cop  ha  agafat  els  seus  pa- 
quets i  el  moco  li  ha  donat  la  clau,  se'n  va  es- 
cales amunt.) 

john,  sortint  de  darrera  l'escriptori 

I  una  vegada  inscrits  que  esteu,  disposeu  del 
temps  com  us  plagui  :  per  mi,  ni  que  volgueu 
fins  a  punta  de  dia. 

CARLOTA 

Déu  ens  en  lliuri!  Demà  hi  han  matines. 

JULIETA 

A  quina  hora  és  la  partida? 

john,  al  moco 
Tu... 

EL  MOÇO 

Per  Toulouse?  A  les  6'45. 

JULIETA 

Fan  fredat  aquestes  hores! 

el  moço,  tancant  amb  clau  la  porta  gran 

Podran  pujar  a  la  diligència  d'Argenteres.  Les 
deixarà  davant  de  l'estació.  No  crec  que  vagi 
plena. 

JULIETA 

Ben  pensat. 

berta,  ajohn 
Disposo  els  llums? 

JOHN 

Ells  diran. 

CARLOTA 

Sí,  sí...  Per  tots! 
{Berta  i  la  minyona  disposen  una  espelma  per 
cada  hu,  encenent  no  més  la  de  l'escriptori, 
en  la  qual  van  encenent  les  altres.) 

ALMANÇOR 

Jo  de  nits  és  quan  començo  a  viure.  La  nit  és 
la  confident  dels  inspirats. 

CARLOTA 

Doncs  amb  la  vostra  confident,  apa...  a  fer  nones. 

ALMANÇOR 

Crudel ! 

JULIETA 

A  dormir,  senyor  poeta. 

ALMANÇOR 

Obeeixo.  Fins  a  demà,  i  santa  nit. 
(Elles  riuen.  Ell  pren  la  llum  i  se'n  va  cap  dalt, 
badallant.) 

rodolf,  ajohn 

Per  si  quan  me'n  vaig  dormíssiu,  que  bé  po- 
dria ser,  arreglem  comptes  ara. 

JOHN 

Com  volgueu. 
(Va  a  l'escriptori  i  li  fa  els  comptes.  Rodolf 
paga.) 

berta,  ajohn 
Vols  res  de  mi? 

JOHN 

Res,  Berta  meva:  descansa  bé.  (La  besa  al  front.) 
(El  moco,  enfilat  dalt  de  la  taula,  apaga  la  làm- 
para.) 

BERTA 

Santa  nit  a  tots. 

JULIETA 

Bona  nit. 

CARLOTA 

Bona  nit. 
(Berta  se'n  va  cap  dalt,  poc  a  poc.  Quan  hi  és, 
no' 's  fica  a  dins  sense  donar  abans  un  esguard 
abaix.  És  tota  confusió.  Carlota  ho  ha  obser- 
vat tot.) 

EL  MOCO 

Bona  nit,  l'amo. 
(S'encén  un  fanal  que  treu  de  prop  l'escala  amb 
l'espelma  que  hi  ha  damunt  de  l'escriptori.) 

JOHN 

Res  falta  enlloc? 

EL  MOÇO 

Tot  està  bé. 

JOHN 

Fins  a  demà,  i  avisa  a  tothom  a  l'hora. 

EL  MOÇO 

Jo  rai :  ni  em  despullo! 

(Se'n  va,  amb  el  fanal,  cap  a  la  cambra  delsota- 
escala.) 

julieta,  al  criadet,  que  ja  està  alçat 

Comença  a  pasar.  Disposa  els  llits;  vès  si  tot 
està  amb  ordre.  Demà  no  seràs  bo  per  a  res. 

(Se'n  va  cap  dalt,  tot  ronco.) 

RODOLF 

Amb  el  vostre  permís... 


LES  ALEGRÉS  COMEDIANTES  83 

carlota,  heroicament 
Bon  sòn,  digne  fill  de  Mars! 

rodolf,  igualment 
Parentes  de  Talía,  bon  sòn! 

CARLOTA 

I  bona  sort  en  vostres  aventures... 

(John  se  n'ha  anat  per  la  porta  del  celler.) 

rodolf,  ràpid 
Què?... 

carlota,  tranquilitzant-lo 
...  d'expedició! 

RODOLF 

Mercès  pel  bon  anhel! 

(Reverencia  i,  amb  el  llum  a  la  mà,  entra  en  sa 
cambra.) 

julieta 
Però  què't  passa? 
(En  to  animadissim  i  molt  f estos,  fins  a  l'apari- 
ció de  John.) 

CARLOTA 

No  ho  sé  pas  :  ganes  de  riure,  de  jugar,  tristor 
estranya,  desig  de  fer  quelcom  de  bo  i  joliu... 
Una  mena  d'esperit  de  festa  m'ubriaga...  No  sé... 
És  dir... 

JULIETA 

Parla! 

CARLOTA 

Després...  Ara...  Ara  voldria... 

JULIETA 

Què? 

CARLOTA 

Un  petit  pes  en  el  plat  de  la  balança  ont  me 
sento  oscil•lar. 

JULIETA 

Però  quin  misteri  és  aquest? 

{John  apareix  per  ont  abans  se  n'ha  anat,  amb 
un  llibre  gros  en  una  mà  i  el  llum  a  l 'altra. 
Al  veure-les,  se  sorprèn.) 

JOHN 

Encara  sóu  aquí? 

CARLOTA 

I  vós,  no  us  acotgeu? 

john,  molt  confidencial 

Fa  dugués  nits  que  dormo  ben  poc.  Avui  en- 
cara dec  vetllar. 

carlota,  per  ella 
Si  sospita!... 

johm,  amb  gran  solemnitat 

Veieu  aquest  llibre?...  Llegiu  :  «  Memòries  de 
John  Delafarge,  des  de  sa  partença  a  Londres  al 
dia  de  sa  cinquantena». 

carlota,  estranyada 
Les  vostres  memòries? 

JOHN 

Demà,  quan  surti  el  sol,  damunt  el  cap  d'aquest 
servidor  vostre,  hi  haurà  ja  caigut  l'any  que'n  fa 
cinquanta,  i  m'apresso  en  acabar  de  posar  en  nèt 
aquest  aplec  de  records,  dels  que'n  faré  present 
a  la  meva  muller,  en  espera  de  majors  i  somnia- 
des glòries! 

carlota,  per  ella 
Això  trenca  el  cor! 

JULIETA 

Sóu  un  home  extraordinari ! 

CARLOTA 

I  ara... 

JOHN 

Mentres  vosaltres  dormireu,  teixiré  les  darre- 
ries d'aquesta  amorosa  terenyina. 

CARLOTA 

I  si  us  adormiu? 

john,  rient  de  bona  gana 
El  bon  àngel  guardià  disposarà  de  mi. 

CARLOTA 

Déu  us  escolti. 

JOHN 

No'm  descobriu...  Ho  faig  d'amagat :  és  una 
sorpresa. 

JULIETA 

I  ara!... 
(John  se'n  va  per  la  porta  de  la  dreta,  sempre 
amb  el  llum.) 

carlota,  en  plena  excitació  i  alegria 

Victoria,  amiga,  victorià!  Tot  se  compagina  se- 
guint els  meus  pressentiments!  Si  aquest  home 
venç  la  sòn,  res;  si  la  sòn  el  venç  a  ell,  nostra 
tasca  serà  la  bondadosa  delectació  que't  preparo 
com  un  plat  ben  lleminer.  Fem  que  així  es  faci: 
encisem  la  cambra,  la  casa  tota;  cridem  en  nostre 
auxili  els  genis  de  !a  nit! 

julieta,  alegre,  però  intrigada 
Però  qué't  passa?  Et  tornes  boja? 

carlota,  en  to  viu  i  eloqüent 

No  riguis  fort!  T'he  advertit  que  fessis  sem- 
blant de  desconèixer  l'obra  predilecta  del  nostre 
hosteler,  amb  tot -i  que  de  cor  ens  la  sabem  una 

i  altra.  Pressentia  per  què  t'ho  deia,  i  si  el  cas 
arriba,  els  paners  que  amb  nosaltres  viatgen  i  la 
nostra  alegria  seran  col•laboradors  d'una  bella 
entremaliadura... 

julieta,  prenent  el  llum 

Anem  i  esplica-m'ho  :  em  moro  de  ganes  de 
saber-ho! 

carlota,  també  prenent  el  séu  llum 

Allà  dins,  un  home  jove;  allà  dalt,  una  dóna 
més  jove  encara;  aquí,  un  bon  home  ple  de  bon- 
dat i  de  manies. 

julieta,  quasi  entreveient  quelcom 
Carlota,  Carlota! 

carlota,  en  veu  baixa 
Calla! 

(John  apareix  de  nou,  amb  una  ampolla  de  tinta 
a  la  mà,  que  col•loca  damunt  l'escriptori,  al 
mateix  temps  que  el  llum.) 

john,  molt  afablement 

La  sòn  us  dèu  atrapar  amb  l'alegria  als  ulls 
i  l'aubada  us  dèu  sorpendre  amb  la  rialla  als  lla- 
vis... Què  bé  ha  parlat  el  majoral ! 

carlota,  saludant-lo 
Santa  nit...  i  bona  lletra! 

julieta,  igualment 
Santa  nit...  i  poca  sòn! 

john,  feni-les  reverencia 

Dormiu  tranquiles...  Fins  a  demà! 

(Julieta  i  Carlota  se'n  van,  lleugeres,  escales 
amunt,  parlant  i  rient  entre  elles.  John  resta 
sol,  satisfet.  Pausa.  Després  se'n  va  al  peu  de 
l'escala  i  escolta;  fa  lo  mateix  a  les  portes 
baixes,  i,  finalment,  voltat  de  la  quietut  que 
tot  ho  invadeix,  es  disposa,  molt  content, 
a  seure  davant  l 'escriptori,  per  a  absorbir-se 
en  l'íntima  confidència  que  l'espera,  posseit 
encara  dels  records  i  les  sugestions  que  aque- 
lles donetes  alegres  han  aniuat  en  son  cap.) 

john,  en  veu  baixa  i  to  apacible 

Tothom  dorm...  La  quietut  és  una  bella  com- 
panya... (Va  cap  a  l'escriptori.)  Jo...  a  la  tasca'... 
(S'asseu  i  suca  la  ploma.)  Va  per  tu,  ma  Berta!... 
Vintidós  d'Abril...  (Escrivint.)  Seguim... 

ACTE  SEGON 


La  mateixa  decoració 


{John  s'ha  adormit:  son  cap,  desvalgut,  ha  caigut 
damunt  el  llibre  de  ses  memòries;  la  candela 
s'està  consomint;  la  nit  segueix  més  enllà  de 
mig  camí  de  íaubada;  la  quietut  és  completa. 
Després  d'un  moment  de  silenci,  apareix  sigi- 
losament  per  dalt  de  l'escala  el  criadet  de  les 
comediantes,  revestit  d'una  mena  d'abric,  llarc 
i  ample,  que  sembla  més  de  dona  que  no  pas 
d'home,  i  que  s'haurà  posat  per  a  cobrir  l'im- 
provitzat  trajo  de  «Robí»  que  durà  sota.  Guaita 
per  tot  arreu,  de  dalt  estant,  i  després,  poc 
a  poc,  baixa  amb  molta  cura,  i  va  fins  a  vora 
de  l'escriptori,  ont  se  troba  adormit  John. 
Aleshores,  resolt,  bufa  la  candela,  i,  a  l'apa- 
gar-se, una  claror  de  celistia,  que  entra  per  la 
finestra,  il•lumina  suaument  l'escena.  El  criadet 
se'n  va  tant  depressa  com  pot  i  li  permet  la  re- 
lativa fosquedat  que  l'envolcalla.  Quasi  de 
quatre  grapes,  arriba  a  dalt  al  replà.) 

el  criadet,  en  veu  baixa 
Ja  està  fet. 

JULIETA 

No  perdem  temps! 

CARLOTA 

Va:  via! 

{Baixen  sense  fer  soroll.  Carlota  va  vestida  de 
«Senyora  Ford»  i  Julieta  de  «Senyora  Page» 
en  Les  alegres  comares  de  Windsor,  de  Sha- 
kespeare,  i  el  criadet,  darrera  d'elles,  ja  sense 
l'abric,  apareix  vestit,  improvitzat  i  grotesc,  de 
«Robi»,  de  la  mateixa  obra.  Elles  es  mostren 
plenes  d'inquieta  entremaliadura,  joganeres, 
alegres,  folles,  però  discretes,  que  enamoren 
tot  just  se  les  veu.  Semblen  àngels  de  bondat, 
coronats  de  picarols;  una  noble  barreja  de 
bon  humor  i  honestitat  les  fa  adorables.) 

julieta,  al  criadei 
Tu,  d'aquí  estant,  vigila. 
(El  fàmul  puja  uns  quants  graons  i  resta  vigi- 
lant.) 

CARLOTA 

Comencem  nosaltres. 

JULIETA 

Parla  més  baix. 

carlota,  perfohn 
Cal  que'ns  entengui! 

julieta,  en  veu  remorosa 

Les  nostres  veus  no  han  de  pujar  més  del  to 
que  regna  en  les  remors  de  la  nit... 

CARLOTA 

Si  algú  vingués,  per  etzar... 

JÜL1ETA 

Fugirem  com  els  focs  follets  fugen... 

CARLOTA 

Volarem  com  les  aloses  volen... 

julieta,  canviant  de  to 
Va :  via,  via! 

CARLOTA 

No  perdem  temps  :  comença  tu. 

JULIETA 

Correm  d'aquí  d'allà  fins  a  fer  reviure  en  el 
cap  del  nostre  bon  hosteler  l'imatge  pura  de  sa 
follia...  i  en  tant...  vetllarem  el  perill  que  s'amaga 
darrera  d'aquella  porta!... 

CARLOTA 

Recorda-te'n  bé,  Julieta...  que  «...  les  dones  po- 
den ser  a  un  temps  alegres  i  virtuoses.» 

JULIETA 

Així  ho  diu  el  mestre,  i  és  aquesta  la  nostra 
missió  d'avui. 

CARLOTA 

Va :  via,  via! 

JULIETA 

v   No  perdem  temps. 

{Tot  lo  que's  troba  entre  cometes  és  de  Les  ale- 
gres comares  de  Windsor,  /  ha  de  ser  dit  en  to 
de  comèdia,  per  a  ben  diferenciar-ho  de  l' altre 
i  donar-hi  ambient  jocós.  Interessa  també  mol- 
tíssim  que  sigui  tota  aquesta  escena, que' n  po- 
dríem dir  «la  de  la  força»,  feta  ben  lleugera,  en 
veu  baixa,  però  ben  clara,  i  sempre  barrejat  el 
riure  ofegat  amb  els  moviments  nerviosos  i  vo- 
ladiços.) 

CARLOTA 

«Avenceu,  Joan,  i  vós  també,  Robert. 

JULIETA 

»Depressa,  depressa,  el  gran  paner! 

CARLOTA 

>Heus  el  aquí.» 

julieta,  deixant  el  to  afectat  i  senyalant  al  replà 

de  dalt  l'escala,  ont  se  troba  el  paner  de  la  roba 

bruta  de  l'hostal 

Allà  dalt  més  aviat,  que  n'he  vist  un  de  debò. 

carlota,  deixant  també  el  to  de  comèdia 
El  de  la  roba  bruta,  ben  cert. 

el  criadet,  des  del  séu  punt  d'observació 
PstL. 

julieta  i  carlota,  ansioses,  però  en  veu  baixa 
Què? 

EL  CRIADET 

M'ha  semblat  sentir...  (Escoltant.  Petita  pausa. 
Tranquilitzant-les.)  Res. 

julieta,  a  Carlota 

Segueix,  segueix,  i  abrevía:  vés  a  lo  interessant. 
(Al  criadet.)  I  en  tant,  tu... 

(Li  fa  senyes,  indicant-li  que  vagi  tocant  ajohn 
per  a  despertar-lo.  Aquell,  baixant  de  l'escala, 
va  i  s'arrupeix  prop  la  cadira  de  l'hosteler,  exe- 
cutant les  ordres  de  Julieta.) 

carlota,  reprenent  el  to  d'abans 
«Poseu  aquí  el  paner! 

julieta,  també  agafant  el  to  declamalori 

» Doneu  ordres  a  vostra  gent:  el  temps  ens 
apressa. 

CARLOTA 

»Joan  i  Robert:  tingueu  present  tot  quant  us  he 
dit.  Estigueu  a  punt  a  la  cervecería  veïna,  i  tot  se- 
guit us  faci  la  senyal,  compareixeu.  Us  carrega- 
reu, sense  vacil•lació  i  sense  retard,  aquest  paner 
damunt  vostres  espatlles  i,  corrent  sempre,  el  por- 
tareu envers  l'abeurador,  ont  s'hi  renta  la  roba 

blanca,  i  el  buidareu  dins  la  resclosa,  vora  les  ri- 
bes del  Tàmesis. 

(Poc  a  poe,John  es  desperta,  i  lentament  va  do- 
nant-se compte  de  la  situació,  que  ell,  com  és 
lògic,  la  creu  il•lusòria.) 

JULIETA 

»Ho  fareu  punt  per  punt. 

CARLOTA 

»Els  ho  he  dit  i  rèdit :  se  saben  la  lliçó  de  cor. 
Surtiu,  per  a  venir  de  nou,  bon  punt  que  us  cridi.* 

julieta,  deixant  de  nou  el  to  afectat  i  anant  prop 
del  criadet 
Toca'l  més  fort;  desperta'l  millor... 

carlota,  també  en  to  natural 
Calla!  Prou  ho  està... 

julieta,  de  nou  declamant 
«Ah!  Per  allà  veig  el  petit  Robí!» 

(Fa  senyal  al  criadet  de  que  s'apropi.) 

carlota,  per  John 
S'ha  despertat. 

julieta,  com  volent-se' n  anar 
Amaguem-nos! 

CARLOTA 

Quietut! 

john,  estàtic 
Què  sento!...  Què  veig!... 

{Elles  riuen,  amagant-se.) 

JULIETA 

Seguim  :  avança. 

CARLOTA 

M'escapa  el  riure  :  no  podré... 

{Ofegant-se  les  rialles.) 

john,  quasi  en  plena  sugestió 
Aquestes  paraules...  aquests  vestits!... 

{Elles  riuen  cada  cop  més  baix.) 

carlota,  fent  comèdia 

«I  bé,  petit  espia,  quines  noves  portes  a  la  but- 
xaca? 

{Julieta,  darrera  del  criadet,  fa  com  qui  li  va 
apuntant  les  paraules;  i  ell  les  diu  com  els 
que  per  primera  vegada  han  de  repetir  quel- 
com que'ls  dicten.) 

EL  CRIADET 

»Sir  John,  mon  mestre,  és  a  la  porta  del  da- 
rrera. Senyora  Ford,  creieu  que  desitja  la  vostra 
companyia. 

JULIETA 

>Ens  heu  sigut  fidel? 

EL  CRIADET 

»Us  ho  jur. 

JUL1ETA 

>Sóu  un  bell  infant:  la  vostra  discreció  us  ves- 
tirà: tindreu  un  vestit  nou;  però  jo  m'amago.» 

john,  excitadissim  i  aixecant-se 
Felicitat  suprema! 

carlota,  al  criadet 

«Aneu-se'n.  Tu  corre  cap  al  teu  amo.  Diga-li 
que  estic  sola.  (AJulieta.)  Estimada  amiga  Page, 
recordeu-vos  bé  del  vostre  paper. 
(El  criadet  haurà  fet  com  que  se  n'anava,  i  des- 
prés s'haurà  col•locat  en  el  primer  graó.) 

JULIETA 

»Si  manco,  podeu  xiular-me.» 
{Fa  com  que  s'amaga  i  es  col•loca  prop  del  sota 
escala.) 

john, sortint  maquinalment  de  darrera  l'escriptori 

Però  és  tot  cert?  Oh,  adorable  visió!  Oh,  nit 
sublim! 

julieta,  rient 
Això  va  bé. 

carlota  a  Julieta,  prop  d'ella,  i  senyalant 

la  porta  de  la  cambra  de  Rodolf, 

que  s'obre  poc  a  poc 

Una  porta  s'entreobre... 

JULIETA 


És  cert! 


rodolf,  per  ell  i  treient  el  cap  amb  cura 
Mercès  al  cel,  no  veig  més  llum! 

carlota,  amb  Iota  l'intenció,  per  Rodolf, 
i  dirigint  la  veu  al  costat  per  ont  apareix 

«Anem  de  dret  a  capejar  aquest  corromput  pe- 
cador i  a  refrescar  sa  grossa  esponja.  Cal  fer-li 
apendre  a  distingir  les  tartarelies  dels  caps- 
cigranys.» 

RODOLF 

Què  és  això!  Què  sento!  (Tanca  ràpidament.) 
(Julieta  riu,  contenint-se.  El  criadet,  igualment, 
sempre  vigilant  de  dalt  a  baix  de  l'escala. 
Carlota  s'haurà  apropat  a  John  i  suaument  li 
llença  els  braços  al  coll,  tot  mirant  del  costat 
ont  se  troba  Julieta  i  per  a  millor  amagar-se 
el  riure.) 

john,  ja  fóra  del  món  i  en  ple  deliri 

«Ah!...  És  ben  bé  a  vós,  que  abraço,  mon  joiell 
i  mon  àngel!» 

julieta,  rient 
Excel•lent!  Excel•lent! 

carlota  a  Julieta 
Vigila... 

john,  delirant 

«Ara  sí  que  moriré  sens  recança!  No  he  viscut 
prou  per  ventura?  Heusaquí  el  terme  de  la  meva 
ambició!  Oh  benhaurat  quart  d'hora! 

carlota,  ben  marcat 
»Oh  mon  car  cavaller  Falstaff! 

john,  entrant  de  ple  en  el  séu  paper 

»Senyora  Ford,  jo  no  sé  coquetejar  ni  afalagar! 
Ah,  senyora  Ford!...» 

julieta,  prop  de  Carlota 
Vés  a  lo  que  interessa! 

CARLOTA 

Deixa'm  fer! 

(Totes  dugués  parlen  un  moment,  al  peu  de  l'es- 
cala estant.) 

john,  cercant-la  a  les  palpentes,  tot  desconsolat 

Ha  fugit  la  visió  adorada...  (Carlota  torna  cap 
a  John,  i  aquest,  a  l'abraçar-la  de  nou,  prosse- 
gueix com  si  res  hagués  passat.)  «...Que  la  Cort 
de  França  me'n  presenti  una  que  us  iguali.  Jo  veig 
el  bell  esguard  que  sab  eclipsar  els  flagells  del 
diamant;  teniu  les  pestanyes  arquejades  com  la  llu- 
na naixenta...»  (Carlota  fuig  de  nou  un  momentdel 
costat  de  John,  i  amb  ets  gestes  se  la  veu  adver- 

tir  a  Julieta  que  no  deixi  de  vista  la  porta  de  la 
cambra  de  Rodolf.  John,  de  nou  impacient.)  Ont 
ets,  ont  ets,  visió  ingrata? 

carlota,  ja  novament  prop  de  John 
«Creieu  que  no'm  reconec  tantes  gràcies! 

john,  prosseguint  com  si  tal  cosa 
»Què,  doncs,  em  feu  estimar?... 

CARLOTA 

»No'm  feu  traició,  sir  John...» 

john,  per  ell 

Ah!  visió,  et  saltes  bona  cosa  del  teu  paper... 
Però  ets  visió!... 

CARLOTA 

«Tinc  por  que  potser  estimeu  a  la  senyora 
Page... 

JOHN 

» Podríeu  dir  també  que'm  complasc  en  p?sse- 
jar-me  per  davant  de  la  porta  d'algú  a  qui  de- 
gués diners.» 

rodolf,  sortint  de  nou  de  sa  cambra 
i  situant-se  vora  la  taula  gran 
Si  pogués!... 
(Julieta  toca  a  Carlota;  aquesta  va  cap  aont  és 
ella,  i  la  primera  li  diu  haver  vist  sortir  del  séu 
quarto  a  Rodolf.  Elles  semblen  posar-se  en 
guardià.) 

john,  un  xic  desconcertat 

Però  què  fa,  ara  ve,  ara  se'n  va;  ont  s'amaga 
la  meva  visió? 

el  criadet,  guiat  per  Julieta 

«Senyora  Ford,  truquen  a  la  porta;  és  la  se- 
nyora Page,  que  ve  tota  acalorada. 

JOHN 

» Diable!  Que  no'm  vegi  pas!  M'amagaré  da- 
rrera d'aquesta  tapicería!» 
{Carlota  l'aclofa  darrera  del  silló  de  l'escriptori, 

ont  ell  resta  ple  de  bona  fe  i  en  rel•ligiosa  ac- 

titut) 

rodolf,  ben  estranyat  i  arrupint-se  darrera 
la  taula  gran 

Però,  què  diables  passa  aquí?  Això  és  un  mis- 
teri!... 

carlota,  rapidíssim 
Seguim  :  el  foc  està  ja  del  tot  encès. 

JULIETA 

Ah!  Quina  pensada! 

CARLOTA 

Vigila  ferm. 

JULIETA 

Segueix  i  descuida, 

carlota,  prosseguint  la  comèdia 
«Bé,  de  què's  tracta? 

JUL1ETA 

»Oh  senyora  Ford!  Què  haveu  fet?  Esteu  per- 
duda per  sempre  més! 

CARLOTA 

>De  què's  tracta,  estimada  veïna? 

(Rodolf,  poc  a  poc,  intenta  atravessar  l'escena 
per  a  guanyar  l'escala.  Va  a  les  palpentes. 
El  criadet  ho  avisa  ajulieta.) 

julieta,  amb  intenció,  per  Rodolf ,  i  quasi  a  tocar 

»Oh  fatal  imprudència!  Tenint  marit  tant  bo, 
donar-li  tal  motiu  de  sospita! 

(Rodolf,  al  sentir  aquesta  frase,  s'aclofa  precipi- 
tadament sota  la  taula  gran.) 

CARLOTA 

»Quin  motiu? 

julieta,  ben  aprop  de  la  taula  gran  i  amb 
marcada  intenció 

»Torneu-vos  tota  roja,  que  m'haveu  enganyat. 
El  vostre  espòs  s'apropa  amb  tota  la  justícia  de 
Windsor,  i  ve  seguint  el  rastre  d'un  aimant  que 
s'aprofita  de  sa  absència,  d'un  miserable  que  teniu 
tancat  a  casa  vostra! 

(Rodolf  fa  un  moviment  de  sorpresa.) 

CARLOTA 

» Parleu  més  all. 

JULIETA 

»He  vingut  per  advertir-vos.  Millor,  si  sóu  ig- 
nocent.  Però  si  és  cert  que  amagueu  aquí  un 
dolç  amic,  procureu  sa  fugida  lo  més  prompte 
possible.»  (Per  elles.)  Salta;  va,  via!  Cal  arribar 
al  paner,  l'hem  de  fer  seguir  fins  dalt. 

carlota,  al  criadet 
Obre'l  tu. 

rodolf,  intentant  de  nou  avençdr 

Les  bruixes  em  deixen  el  pas  lliure;  jo  no  sé 
ont  soc. 

julieta,  aprofitant-se  novament  de  la  frase 

«Pel  vostre  afront,  deixeu-me  en  pau  amb  aques- 
tes frases,  i  busqueu  un  medi  pera  fer-lo  escapar.» 

john,  completament  estàtic 
Estic  meravellat! 

julieta,  dirigint  l'esguard  al  replà  de  l'escala 
«Però  veig  un  paner.» 

john,  per  ell,  en  ple  èxtasi 
Ah!  El  portentós  paner  de  roba  blanca!... 

carlota,  signant  cap  dalt  i  anant-hi 
«Sí,  allà. 


LES  ALEGRES  COMEDIANTES  105 

john,  ja  sugestionat 
»Deixeu-me'l  veure,  deixeu-me'l  veure! 

rodolf,  de  cada  cop  més  intrigat 
i  av encant  una  mica  més  cap  a  la  taula 

És  la  veu  de  l'hosteler  la  que  sento?  Però  què 
vol  dir  tota  aquesta  farsa? 
(A  V anar-se' njulieta  i  Carlota  cap  dalt,  John  es 

creu  perdre-les  de  nou  i  diu  lo  que  diu  ben 

dolorosament.) 

JOHN 

Ah!  No:  no  fugiu:  és  massa  crudel  la  decepció! 
Visions!...  Visions!... 

carlota,  pel  paner 
«És  massa  gros:  no  hi  cabrà  pas. 

john,  pujant  inconscientment  fins  al  replà 
> Deixeu  que  ho  provi:  hi  cabré,  hi  cabré! 

julieta 
»I  què,  cavaller?... 

JOHN 

»Us  aimo  tendrament!  Per  Déu,  socorreu-me! 
(Provant  d'enquibir-se  dins  del  paner.)  M'hi  puc 
ben  aclofar...  Ah!  No,  no...» 

rodolf,  cercant  medi  de  sortir  del  pas 

Maledicció!  El  temps  passa.  Somnio,  o  bé  què? 
Qui  diable  ho  pot  entendre  tot  això! 

julieta,  ben  ràpid  i  jocós 
Excel•lent! 

carlota,  en  igual  to 
Meravellós! 

JULIETA 

No  deixem  el  paper. 

CARLOTA 

Aguanta  tu. 

julieta,  cobrint-lo  de  roba 

«Robí,  ajudeu-nos  a  tapar  el  vostre  amo.  Cri- 
deu els  nostres  criats.  (Dirigint  la  veu  cap  aont 
se  troba  Rodolf.)  Ah!  Pèrfid  cavaller! > 

rodolf,  per  ell,  prop  de  l'escala 

Què  sento!...  Aquest  riure... 

(John  ja  és  dintre;  tanquen  la  tapa.) 

CARLOTA 

«Jaume,  Robert.» 

JULIETA 

Avall,  avall. 

carlota,  apropant  el  paner  a  la  rampa 

No. 

JULIETA 

Sí, 

CARLOTA 

«S'ha  de  dur  a  l'abeurador  de  Dalchet :  de- 
pressa.» 

JULIETA 

Va,  d'un  cop. 

carlota,  apropant  el  paner  més  cap  a  la  rampa 
Poc  a  poc,  poc  a  poc. 

julieta,  al  criadet,  rapidíssim 

Aguanta  tu. 

(Al  criadet  talment  li  rellisca.) 

EL  CRIADET 

No  puc. 

RODOLF 

Quin  bat-i-bull  de  veus  somortes! 

JULIETA 

Va. 

(El  deixen  anar.) 

carlota,  senyant-se  i  rient  ofegadament 
Senyor!... 

julieta,  juntani  les  mans'i  rient 

Sant  Marc! 

(El  criadet  fa  altre  tant  i  va  darrera  del  paner, 
pels  graons,  a  les  palpentes-) 

rodolf,  apartant-se 

Què  cau?  Què  passa? 
(El  paner  ha  quedat  al  peu  de  l'escala.  Rodolf, 
al  voler  apartar-se,  entre  l 'esverament  i  lafos- 
quedat,  s'hi  apropa  més  encara.  El  criadet,  que 
ja  quasi  és  baix  per  a  veure  com  ha  caigut  el 
nostre  home,  tracta  també  d'orientar-se.  Però 
en  aquest  precís  moment,  el  moco,  que,  com 
sabem,  dorm  al  sota-escala,  cansat  sens  dubte 
de  remors  somortes  i  rialles  confoses  i  de  tot 
aquest  trasbals,  surt  amb  el  fanal  i  un  garrot 
en  mà,  cridant  malhumorat) 

el  moco 

Què  rediables  passa  aquí?  Em  deixareu  dor- 
mir, d'un  cop,  remors  de  l'infern?  {Al  veure  la 
llum  del  fanal,  el  criadet  s'esvera,  topa  amb  el 
moco,  an  aquest  li  cau  el  fanal,  i,  al  voler  tirar-se 
damunt  del  primer  que  troba,  ho  fa  amb  el  pa- 
ner, caient-hi  assobre  de  pla  i  a  qui  farceix  de 
bastonades,  tot  dient:)  Ferm,  ferm,  aquí...  (Ro- 
dolf fuig  com  pot.  El  criadet  s'escapa  escales 
amunt.  Elles  riuen.  Rodolf  se  n'és  anat  darrera 
la  porta  del  seu  quarto  i  escolta.  El  moco,  un 
cop  està  cansat  de  pegar,  fa  una  pausa.  Tot  és 
quietut.  Ell  sembla  content  de  sa  esforçada  em- 
presa; s'aixuga  el  front,  recull  el  fanal,  que  no 
s'ha  pas  apagat,  i,  aquest  a  una  mà  i  el  garrot 
a  l' altra,  prenent  una  actitut  d'home  resolt,  diu 
satisfet:)  Si  ha  estat  que  sommiava,  males-gua- 
nyades  garrotades...  si  no...  que  cadascú  guardi 

lo  que  és  ben  séu.  (/  de  nou  se  n'entra  calmosa- 
ment  al  séu  jaç.) 

{Pausa.  Rodolf  surt  poc  a  poc  de  sa  cambra 
i  avença  amb  discreció.) 

rodolf,  per  ell 

Calma,  Rodolf!  Potser  que  tot  això  siguin  vi- 
sions, filles  dels  misteris  nocturns.  No  se  sent 
res...  absolutament  res.  Be  podria  ser...  l'exalta- 
ció del  meu  cervell !  El  desig  mateix  conspira 
contra  meu!  Oh!  Sí,  sí...  Va...  Procurem  guanyar 
els  primers  graons...  Duc  les  cartes?...  Sí  :  no 
m'han  pas  caigut...  no...  Anem,  anem... 

(De  nou  va  cap  a  l'escala,  segur,  aquest  cop,  de 
triomfar.  Tot  just  arriba  al  peu,  el  paner  s'o- 
bre  i  de  dins  surt  John,  que,  seguint  en  sa  ob- 
sessió, diu:) 


■ 


JOHN 

Bardolf,  Bardolf.» 


rodolf,  ja  exasperat 
Això  és  massa... 

(Vol  fugir,  però  John  l'agafa  per  un  braç.) 

john,  sortint  del  paner 

Per  què  fugies,  Bardolf?  Ah!  ja't  tinc!  Qui, 
doncs,  em  servirà  el  vi  de  Canàries  i  el  rostit? 
«Els  coquins  m'han  tirat  de  cap  al  canal!» 

rodolf,  fóra  de  si 
i  volent  desfer-se  de  les  mans  de  John 
Això  és  una  casa  de  bojos,  o  jo  estic  embruixat, 
o  què  sé  jo  què  passa! 

JOHN 

Per  què  vols  fugir  encara? 
(Carlota  i  Juliela,  al  veure  pel  camí  que  va  la 
cosa,  i  no  trobant-ho  apropòsit,  tenen  la  pen- 
sada d'evitar  algun  conflicte,  que  s'apartaria 
molt  de  la  broma  salvadora  que  s'han  tramat) 

carlota,  del  replà  estant,  amb  veu  dolça  i  suau, 
deixant  el  to  declamatori 
Deixeu-lo  anar,  sir  John  Falstaff.  No  useu,  fóra 
de  temps,  dels  elements  que  vénen  en  busca  vos- 
tra. Esteu  ara  jugant  amb  un  follet  de  la  foresta 
de  Windsor,  amb  un  dels  genis  tormentadors  que 
més  endavant  demanaran  explicació  a  la  pau  tor- 
bada  de  l'alsina  d'Herne.  Deixeu-lo  anar! 

john,  estàtic 
Què  sento! 

rodolf,  pressentint  sa  fugida 
i  no  sabent  encara  què  passa 

Oh,  veu  salvadora! 

JULIETA 

No  ha  pas  arribat  encara  el  moment  d'orna- 

mentar  vostra  venerable  testa  amb  les  banyes  del 
marit  de  la  cabra. 

{John,  sense  donar-se'n  compte,  deixa  anar  a 
Rodolf.  Aquest  s'escapa  i  va  a  sa  cambra.) 

CARLOTA 

Algú  vetlla  per  a  evitar-ho. 

julieta,  per  elles 

Per  Déu  :  un  granet  de  realitat,  fóra  de  lloc,  pot 
desencantar  l'encís  més  portentós. 

JOHN 

Però  qui  ets  tu  que'm  parles?  Explica'm,  amb 
ta  dolça  veu,  quin  és,  i  d'aont  ve,  tot  el  prodigi 
d'aquesta  nit  solemnial. 

julieta 
Soc  una  fada  filla  d'Afrodita. 

JOHN 

I  d'aont  véns? 

julieta 
D'una  terra  que  s'anomena  Cítera. 

JOHN 

I  per  què  ets  arribada  an  aquesta  casa  pobre 
i  humil? 

JULIETA 

Perquè  en  ella  hi  regna  el  meu  follet  predilecte, 
resplendint  del  fons  del  teu  cervell. 

JOHN 

Vols  dir,  doncs,  que  soc  un  foll? 

JULIETA 

Si  jo  soc  folla,  sí. 

JOHN 

Jo  diria  que  déus  ser  ben  sabenta...  Parles  tant 
a  gust  meu... 

JULIETA 

Sempre  parlo  a  gust  de  qui  m'escolta. 

JOHN 

I  no  em  contaràs,  bona  com  sembles,  què  pre- 
tenies de  mi? 

JULIETA 

Això  és  ja  més  costós  d'esplicar.  Ampara't  de 
mon  amor  i  tingues  per  segur  que  res  de  mal 
te'n  pot  esdevenir.  Deixa  volar  l'imaginació,  que 
jo  aprofitaré  el  vent  de  ses  ales,  sotraquejaré  les 
fulles  de  les  més  colorides  flors,  per  a  endolçar 
tes  quimeres  i  fer-les  tornar  belles  realitats. 
(Carlota  va  cap  dintre,  ataleiada,  seguida  del 

criadet.) 

JOHN 

Oh!  dolça  veu,  que  m'encises  tant,  com  les  fa 
poc  sentides,  reproduint  paraules  d'una  comèdia 
que  ja  es  confon  talment  amb  la  meva  vida... 
(Carlota  reapareix  amb  un  got  d'aigua  a  la  mà. 

El  criadet  la  segueix.) 

JULIETA 

Tornaran,  eixes  veus! 


carlota,  amb  el  got  a  la  mà 

I  en  tant,  alça  el  cap,  acluca  els  ulls  i  deixa 
que'l  ruixim  d'aquesta  portentosa  nit,  arreplegat 
amb  la  seducció  dels  meus,  et  banyi  el  rostre! 

JOHN 

Tot  ho  faré  com  dius...  Per  què  m'encises?  {John 
alça  el  cap  i  acluca  els  ulls  amb  recolliment.  Car- 
lota li  tira  tota  l'aigua  del  got  per  la  cara.  John, 
espolsant-se  la  cara  amb  la  mà.)  Prou  ne  duies 
d'arreplegat,  fada  encantadora! 

CARLOTA 

Reprèn,  reprèn. 

JULIETA 

La  senyora  Ford  s'apropa. 

CARLOTA 

És  ja  quasi  a  tocar  de  tu  mateix. 
(Mentrestant  baixen  de  nou.  El  criadet  aparta 
el  paner  del  pas.) 

john,  completament  estàtic 
Oh  encís!  Oh  encís! 

CARLOTA 

«El  que  vós  temeu  és  a  caçar,  sir  John. 

JULIETA 

»01a,  bona  amiga,  veïna  Ford,  ola! 

CARLOTA 

»Depressa,  paseu  dintre  d'aquesta  arcoba.» 

(El  fan  entrar  per  la  porta  de  la  dreta.) 

JULIETA 

Cal  donar  el  cop  final;  no  trigaran  a  resplendir 
les  clarors  de  l'aubada!  Oh!  estimada  Carlota,  la 
teva  pensada  d'avui  mereix  ser  estampada  en  el 
llibre  dels  grans  records! 

CARLOTA 

La  fi  de  nostra  festa  la  duc  aquí;  segueix-me  tu 
i  veuràs  com  és  ben  digna  del  començament... 
Espera't.  (S'apropa  cap  al  paner  i  va  treient  roba, 
que  sembla  triar  de  moment:  uns  enagus,  una 
gorra  de  dormir  i  una  xambra  blanca.  Mentres, 
va  dient:)  Magnífic,  magnífic! 

JULIETA 

Què  penses  fer? 

CARLOTA 

T'ho  diré,  t'ho  diré.  Segueix-me  com  si  hagués- 
sim arribat  al  terme  de  l'escena;  excitem-lo  de  nou 
a  fugir  i  anem  de  dret  a  lo  que  tinc  pensat.  (Ben 
ràpid.  Donen  la  roba  al  criadet  i  li  ordenen  que 
les  esperi  dalt  al  replà.  El  criadet  obeeix.)  Res- 

pon-me  tu;  segueixo  :  «Estic  perduda;  el  cavaller 
és  aquí!... 

JULIETA 

>Que  fugi!  És  preferible  córrer  que  morir! 

CARLOTA 

>Però  com?  Per  ont?  Podria'm  encara  servir- 
nos  del  paner. 

john,  fugint  obsessionat 

»Oh  no!  Prou  de  paner!  Prou  de  paner!...  No 
puc  fugir,  abans  no  arribin? 

JULIETA 

» Em  descuidava  dir-vos  que  sos  germans  són 
a  les  portes  de  la  casa  i  armats  de  carrabines. 

JOHN 

»Què  farem? 

CARLOTA 

»Si  sortissiu  disfreçat!... 

JULIETA 

»Com  podríem  disfreçar-lo? 

JOHN 

>Bons  cors!  Bons  cors!  Imagineu  quiscuna  es- 
tratagema, tot,  tot;  tot,  abans  que  un  assassinat 
esdevingui ! 

CARLOTA 

> Espereu.  La  tia  de  la  meva  cambrera,  la  grossa 
paisana  de  Brainford,  ha  deixat  roba  seva  en  el 
graner. 

JULIETA 

» Correu  cap  dalt! 

CARLOTA 

»i\h!  sí,  tendre  senyor! 

(John  se'n  va  corrent  escales  amunt.) 

JULIETA 

»Depressa,  depressa.»  (Anant  darrera  d'ell,tot 
rient.)  No  és  pas  cosa  de  deixar-ho  refredar. 

CARLOTA 

Apoteosis  immens,  si  tot  va  com  espero! 

(Es  veu  dalt  al  replà  comjulieta  i  Carlota  estan 
disf recant  a  John  amb  la  roba  que  han  tret 
del  paner.  Mentres,  surt  Rodolf  de  sa  cambra.) 

RODOLF 

No  :  no  passo  més!  Me'n  vaig  de  dret  cap  dalt, 
passi  lo  que  passi!  La  ràbia  se  m'endú!  Decisió 
i  res  més! 

(S'hi  dirigeix  resolt.  En  aquest  moment,  baixen 
Carlota  ijulieta,  donant  la  mà  a  John,  ja  dis- 
freçat,  amb  estrenyacaps,  enagus  i  xambra.) 

JULIETA 

«Veniu,  mamà  Prat,  no  tingueu  por,  doneu-me 
la  mà.» 

RODOLF 

Llamps  i  rellamps... 
(Indignadíssim,  es  topa  de  cara  amb  John,  s'hi 
abraona  i  l'atameix  de  cops  de  puny.) 

JOHN 

Ah  senyor  Ford,  recordeu-vos  de  que  tot  això 
és  comèdia. 

RODOLF 

Amb  algú  o  altre  m'haig  d'esbravar! 

carlota,  arrencant  ajohn  de  Rodolf, 

conduint-lo  a  la  cambra  d'aquest  i  tancant-li 

amb  clau 

Veniu,  la  fada  us  salva,  escapeu-vos! 

JULIETA 

Què  has  fet? 

CARLOTA 

El  cop  final,  que  és  heroic!  Anem,  anem! 
(Se'n  van  corrent  cap  dalt,  lleugeres  i  joioses.) 

rodolf,  del  tot  desorientat, 
ha  entrat  al  quarto  del  moçe,  prenent-lo  pel  séu 

Ont  soc? 

el  moço,  al  sentir  algú  prop  séu 
Llamps  i  trons  i  pedra  seca!!!  Qui  és?  Què  vol! 

rodolf,  sortint  d'ont  s'ha  ficat 
Soc  jo,  soc  jo... 

el  moço,  reconeixent-lo 
El  militar! 

rodolf,  torbat 
Sí... 

(Se  sent,  fóra,  una  veu  ben  llunyana,  com  d'algú 
que  crida;  remors  de  matinada.) 

EL  MOÇO 

Què  passa,  doncs?  Heu  tingut  visions,  també? 

rodolf,  confós 
Jo?...  No...  És  dir... 

EL  MOÇO 

Què  voleu? 

RODOLF 

Res...  Tenia  ànsia  de  fer  tard...  El  meu  rellotge 
s'ha  aturat,  i...  venia  a  demanar-te  quina  hora  és... 

el  moço,  anant  cap  a  la  finestra,  per  la  qual 

la  llum  del  dia,  que  avença  sensiblement, 

va  aclarint  l'escena 

No  us  penseu  pas  haver  fet  mal  fet.  S'aixeca  ja 
el  jorn...  Un  bon  àngel  us  ha  tocat  el  cor.  Doncs, 

contra  la  meva  costum,  m'hauria  potser  ben  ador- 
mit... (Com  si  es  fixés  en  un  rellotge  públic  que's 
veges  al  defora.)  Ja  quasi  és  l'hora!  No'n  feu  cas: 
he  passat  la  nit...  agitada...  No  sé  com  dir... 

RODOLF 

No  me'n  parlis  pas... 

el  moco,  ràpid 
És  dir  que  vos  també?... 

RODOLF 

No  sé...  És  dir...  No  :  no  dic  res.         (Pausa.) 

EL  MOÇO 

Pendreu  quelcom? 
(Se  sent  soroll,  al  defora,  com  si  netegessin  guar- 
niments de  cavall.) 

RODOLF 

No.  (S'asseu  al  banc  de  la  taula  gran.  Per  ell 
i  donant  un  cop  de  puny  damunt  la  taula.)  D'això 
se'n  pot  dir  mala  estrella!  Ah! 

el  moco,  per  ell,  força  intrigat 

No  sé  encara  si  dormo,  o  bé  si  estic  despert! 
(Al  defora  se  sent  elfloviol  del  cabrer.  El  moco, 
ronçament,  obre  la  portalada  de  l'hostal,  i  es  veu 
el  pati,  entre  llums  grisenques  de  bon  matí.  La 
diligència  està  col•locada  a  l'inversa  de  com  ha 
arribat,  i  amb  els  braços  alçats.  El  moco  saluda 

al  noi  de  mules,  que  travessa  amb  uns  guarni- 
ments de  cavall  al  coll,  com  disposant-se  a  en- 
ganxar.) Bon  jorn. 

EL  NOI 

Bon  jorn. 

rodolf,  per  ell 

Així  no  me'n  puc  anar  pas.  L'  hi  haig  de  fer 
saber,  quan  menys...  Ah  ràbia,  ràbia!  Què  redia- 
bles  ha  passat  aquí?  (Al  moco.)  Eh!... 

(El  noi  de  mules  canta  una  cançó,  mentres  va 
i  ve,  ataleiat  amb  la  seva  feina.) 

EL  MOÇO 

Què  maneu? 

rodolf,  impacient 

Un  troç  de  paper,  una  carpeta...  Tinta,  ploma, 
depressa! 

el  moco,  buscant  per  l'escriptori 

Em  sembla  que  per  aquí...  (Trobant  el  menes- 
ter i  donant-ho  a  Rodolf.)  Sí :  teniu.  (Per  ell.) 
A  bona  hora,  lletres... 

rodolf,  per  ell  i  posant-se  a  escriure 
Sí,  sí :  és  l'únic  que'm  resta  fer. 
(Apareix  la  lletera:  és  una  dóna  malgirbada, 
carregada  amb  sis  pots  de  llet.  No  passa  del 
brancal  de  la  porta.) 

LA  LLETERA 


Bon  dia. 


Bon  dia. 


EL  MOÇO 


la  lletera,  deixant  a  terra  quatre  pots 
i  disposant-se  a  prosseguir  son  camí 

Els  pots  vuids  d:ahir  me'ls  guardes  fins  demà. 
Avui  tinc  masses  viatges  per  fer. 

el  moco,  prenent  els  pots  i  posant-los 
damunt  la  taula  petita 

Poca  aigua  t'ofega  a  tu. 

la  lletera,  anant-se'n 
Oh  jo...  Salut. 

EL  MOÇO 

Bon  vent...  (En  aquest  precís  moment,  la  mi- 
nyona surt  per  la  porta  de  la  dreta.  Acaba  de 
llevar-se;  va  tota  despentinada  i  mal  vestida.  El 
moçú,  al  veure-la,  li  diu,  senyalant  els  pots :) 
Mira  què  tens  aquí. 

la  minyona 

Bon  dia.  Ja  duc  els  vuids. 

(Porta  els  quatre  pots  ja  vuids  del  dia  abans.) 

EL  MOÇO 

Has  fet  tard  :  se  n'és  anat  corrent;  ha  dit  que'ls 
pendrà  demà. 

LA  MINYONA 

Malaguanyada  feina. 
(Deixa  els  pots  vuids  al  peu  de  la  tauleta  i  pren 
els  plens,  emportant-se' Is  cap  dintre.) 

EL  MOÇO 

Militar  :  si  no  voleu  fer  tard,  serà  cosa  de  pen- 
sar en  la  partença.  D'aquí  estant  us  indicaré  el 
camí;  no  us  podeu  perdre  pas. 

RODOLF 

El  temps  és  just? 

EL  MOÇO 

Més  que  sobrer. 

rodolf,  per  ell,  sempre  indignat 

El  primer  cop  en  ma  vida  que  semblant  cosa 
em  passa! 

el  moco,  que  l'ha  sentit  remugar 
Dieu  que... 

rodolf,  escusant-se 
No  res. 

el  moco,  per  ell 
Què  li  passa  an  aquest,  també? 

rodolf 
És  dir... 

EL  MOCO 

Com? 

rodolf,  per  ell 

És  de  qui  millor  em  puc  refiar.  (Pausa.  U  es- 
guarda fit  a  fit.)  Fas  cara  de  ser  home  de  seny; 
no  és  cert? 

el  moco 

Em  sembla,  senyor... 

RODOLF 

Seràs  prou  lleal  per  a  rendir-me  un  servei,  que 
prou  sabré  recompensar? 

el  moco 
Vós  direu. 

RODOLF 

Ningú  ens  escolta.  Es  tracta  tant  sols  d'entregar 
aquesta  lletra  a  la  persona  designada  en  son  da- 
munt-escrit.  Lo  que  hi  afegeixo  és  perquè't  re- 
cordis de  mi. 

(Donant-li  l'escrit,  amb  un  napoleó  al  damunt.) 

el  moco,  per  ell,  meravellat 

Quant  més  va,  més  fosc  ho  veig  tot! 

(Pausa.) 

RODOLF 

Quedes  parat? 

el  moco,  confós  i  intrigat 
Oh!  No,  senyor...  Però...  Mercès...  I  deieu  que 

va  endreçada  a...  {Rodolf  li  signa  que  llegeixi  el 
damunt-escrit.  El  moco  ho  fa  i  resta  sorprès.) 
A  la  senyora  Berta...?  La  mestressa? 

RODOLF 

PstL.  No  temis  res;  no't  pot  comprometre.  Pa- 
raula de  cavaller!  Me  la  dones  tu  igualment  de?... 

EL  MOÇO 

La  teniu  des  d'ara.  (Per  ell.)   Fet  i  fet,  no  re- 
sulta mal  pagat.  Que  s'apanyin,  però... 

RODOLF 

Te'n  seré  sempre  més  reconegut. 

el  moco,  per  ell  i  de  cada  cop  més  intrigat 
Quin  rediable  d'embull  hi  dèu  haver  aquí? 

RODOLF 

Me'n  vaig...  ( Vora  l'escala.)  Si  la  pogués  veure... 

(Pausa.) 

EL  MOÇO 

I  el  bagatge? 

RODOLF 

Ah  sí,  tens  raó. 

EL  MOÇO 

Ja  us  el  donaré.  (Entrant  a  la  cambra  de  Ro- 
dolf. En  el  mateix  moment,  se  sent,  a  dintre,  so- 

roll  d! alguna  cosa  que  cau  per  terra.  És  en  John, 
que  s'amaga,  sorprès  per  qui  va  a  torbar  sa  su- 
gestió.  El  moco  surt  amb  la  maleta  i  l'esclavina 
de  Rodolf.)  Heu  sentit  soroll? 

RODOLF 

Sí.  Què  ha  estat? 

EL  MOCO 

Hauria  dit  que  per  aquí  dins... 
(La  llum  del  dia  va  fenl-sefins  al  final  de  l  obra.) 

RODOLF 

Bah!  Avant,  i  no't  descuidis  per  res  del  meu 
encàrrec. 

el  moco,  intencionat 

Ma  paraula  és  d'or. 

rodolf,  rabiós  i  confós 

Tot  jo  boto  de  ràbia!  Si  al  menys  pogués  en- 
tendre clar  què  ha  passat! 

el  moco,  per  ell,  fermament  convençut 
Aquest  hi  era! 

rodolf,  demanant  que'lguiij'a  a  la  porta 
Per  ont? 

el  moco,  de  la  porta  estant,  indicant- li 
Tot  dret,  sempre  dret;  en  sent  a  la  fi  del  carrer, 

tombeu  a  la  dreta,  i  al  fons  del  que  empendreu, 
veureu  la  carretera,  ont  al  cap  d'avall  trobareu 
l'estació. 


Mercès. 


A  reveure. 


RODOLF 


EL  MOCO 


RODOLF 

Sab  Deu  si  serà  mai! 

(Se'n  va  furiós.  El  moco  resta  mirant-se' l.  Men- 
tres,  ha  sortit  la  minyona,  venint  del  mateix 
costat  que  abans,  i  es  disposa,  calmosament, 
a  pendre  els  pots  vuids,  que  ha  deixat  al  peu 
de  la  tauleta;  però  abans  de  fer-ho,  es  refà  el 
monyo,  que  li  cau,  i  mentres  ho  fa  i  coincidint 
amb  la  sortida  de  Rodolf,  apareix  John  per  la 
porta  de  la  cambra  d'aquell,  tot  abstret  i  ridí- 
culament disf recat  de  dóna,  i  resta  clavat  al 
peu  de  la  porta,  somniós  i  somrient,  com  si 
les  darreries  de  l'èxtasi  encara  li  fessin  pessi- 
golles. De  cop  la  minyona  se  n'adona  i  fa  un 
xiscle  estrident.) 

LA  MINYONA 
AÜ 

(El  moco,  esverat,  es  gira  cap  aont  se  troba  la 
minyona,  quedant  d'esquena  a  lo  que  ella  ha 
vist  i  diu:) 

EL  MOCO 

Què  tens?  Tu  també?  (La  minyona  li  signa 
a  John;  aquell,  girant-se,  veu  l'hosteler  i  diu, 
més  que  mai  sorprès:)   Mal  llamp!  No  és  l'amo? 

la  minyona,  encara  espantada 
Sí  que  ho  sembla... 

john,  en  el  seu  èxtasi,  fent  dues  passes 
«És  bé  el  Parc  de  Windsor  el  que  miro!...» 

el  moco,  ja  del  tot  excitat  en  sa  pertorbació 
i  donant-se  un  cop  de  puny  al  cap 

De  cada  cop  tot  s'embrolla  més...  Jo'm  tornaré 
boig! 

la  minyona,  estranyada 
I  tu,  què  tens? 

EL  MOÇO 

Si  jo  ho  sabés!... 

LA  MINYONA 

Però  que  no  veus?...  Senyor!...  Senyor!... 

(Aquí  la  sorpresa  es  converteix  en  ganes  de  riure, 
i  esclata  en  folles  riallades.) 

john,  en  sa  obsessió  i  caminant  poc  a  poc 
«Molt  bé:  soc  la  vostra  joguina:  teniu  aventatge 

damunt  meu:  estic  confós:  no'm  trobo  en  estat  de 
respondre...  La  mateixa  ignorància  volteja  pels 
meus  peus...  Tracteu-me  com  volgueu.» 

EL  MOÇO 

No  sé  pas  si  riure  o  si  desesperar-me! 

{En  aquest  moment,  apareix  Berta  al  replà  de 
l'escala.  Porta  xambra  blanca,  faldilles  senzi- 
lles i  despentinats  sos  cabells.  Se  l'endevina 
intrigada.  No  ha  vist  a  Rodolf,  no  té  les  car- 
tes i  ja  és  dia.  Està  pàlida,  ullerosa,  indecisa 
tota  ella.  Però,  a  l'adonar-se'n  del  deplorable 
estat  del  séu  marit,  doblement  intrigada,  baixa 
corrent.) 

berta,  molt  frenètica 

Però  què  és  això?  Què  significa?  John!  John! 
(A  la  minyona  i  al  moco,  qui  per  fi  també  esclata 
a  riure:)  Per  què  rieu  vosaltres?  (Sotraquejant 
al  séu  marit:)  John...  Oh!  John! 

john,  serenament 
Ah!...  Ets  tu?...  Sí,  ja  ho  veig! 

berta,  ben  nerviosa,  i  esguardant  a  l'entorn 
Soc  jo,  la  Berta...  què  tens?  què  vol  dir  tot  això? 

JOHN 

La  Berta!... 
(Fóra  es  veuen  ja  els  preparatius  per  arreglar 
la  diligència.) 

berta,  de  cada  cop  més  excitada 

Però  com  és  possible?  Què  ha  estat,  doncs, 
John? 

john,  plenament  convençut 
i  en  el  paroxisme  de  la  seva  fantasia 

Bona  Talía  saxona,  que  s'ha  dignat  devallar 
fins  l'humil  hostal  de  John  Delafarge! 

berta,  dolça  i  temerosa, 
tot  despullant  ràpidament  a  John 

Per  Deu!...  Per  Deu!...  (A  la  minyona.)  Conta- 
m'ho,  tu...  (Al  moco.)  O  tu... 

el  moco,  ben  marcat 

Jo,  mestresssa?...  Feina  em  donaríeu!  A  fe  de 

Déu! 

(Se'n  va  cap  dalt  a  cridar  als  que  han  de  mar- 
xar.) 

berta,  amb  indignació,  a  la  minyona 
I  tu...  De  què  rius?... 

la  minyona 
Jo?... 

berta,  menaçadora 
Ah,  boja!...  Si  és  que  tu'n  tens  la  culpa!... 

'.A  MINYONA 

Jo?...  1  ara! 

(Se'n  va  per  la  dreta  amb  els  pots  vuids.) 

9 

john,  conciliador  i  convençut 

Ningú'n  sab  res...  Ningú  té  culpa  de  res... 
Ah!  Berta!  Berta!  Què  feliç  em  sento!...  I  no  soc 
foll!...  Veus?...  Ja  ha  passat!  L'hostal,  la  taula  dels 
comptes...  L'actor  se  n'és  anat...  (Ja  prop  l'escrip- 
tori.) L'  hosteler  torna  al  séu  lloc... 
(S'asseu  en  son  tamboret,  encara  abstret.  Per 
dalt  se  sent  el  moco,  que  va  trucant  a  les  por- 
tes dels  quartos,  i  veus  que  li  responen.) 

BERTA 

Aquest  paner!...  (Mirant-se' l  estrany ada.) 

LA  MINYONA 

Oh!  I  tal! 

JOHN 

Ell  no  hi  tornarà,  a  son  lloc,  si  no  li  tornen! 

berta,  per  ella 
Quin  misteri!...  I  ell  dèu  ser  fóra!... 

el  moco,  baixant 

Bé  són  prou  matiners!  Els  crido  i  em  responen 
tots  llevats!... 

BERTA 

No  comprenc! 
(Pausa.  El  moco  ronda  esperant  bona  ocasió  de 
donar  la  carta  a  Berta.) 

la  minyona,  des  de  dins 
Va!  (Pausa.) 

el  moço,  a  Berta,  en  veu  baixa 
Tinc  quelcom  per  a  vós. 

berta,  en  veu  alta 
Per  a  mi? 

el  moço,  imposant-li  silenci  i  molt  recelós 
PstL.  Un  paper...  (Donant-li.)  Teniu. 

berta,  estranyada 
Qui  te  l'ha  donat? 

EL  MOÇO 

El  militar,  ara  mateix,  al  partir! 

berta,  amb  decepció 
És  fóra!..., 
(Mentres  tant,  el  comissionista  baixa  prest,  amb 
sos  paquets  sota  7  braç,  en  el  mateix  moment 
que  la  minyona  porta  els  bols  a  la  taula  gran, 
en  quals  bancs  s'asseu  aquell,  fregant-se  fre- 
nèticament  les  mans.  La  minyona  se  rí entoma. 
Va  pel  cafè  i  la  llet,  el  pa  i  la  mantega.) 

john,  assegut  ont  s'ha  indicat; 
experimentant  les  darreries  de  l'èxtasi 

«Pels  alentorns  prompte  campeu! 
De  Windsor  la  torre  cerqueu; 
visiteu-ne  l'entrada...» 

berta,  al  moço  i  en  to  confidencial 

Creus  tu  que  lo  que  acabes  de  donar-me  em 
podrà  explicar  quelcom  de  tot  això? 

el  moço,  encara  confós 

Si  jo  sabés,  a  punt  cert,  què  volen  dir  aquestes 
lletres  i...  tot  això!... 

john,  prosseguint 

«1  en  els  patis  o  en  sala  habitada 
vesseu-hi  per  tot  goig  i  amor, 
que  aquest  castell,  ple  d'esplendor...» 
(Torna  la  minyona,  portant  lo  abans  indicat) 

berta,  impacienta  per  llegir  la  carta 
Si  jo  pogués... 

john,  prosseguint 

«...  iguali  aquest  món  en  durada!» 
(El  criadet  de  les  comediantes  baixa  i  crida  al 
moço.) 

EL  CRIADET 

Eh! 

EL  MOÇO 

Pels  bultes?  Sí,  ja  hi  penso,  ja  va... 
(El  criadet  ho  esguarda  tot,  com  investigant  els 
efectes  de  lo  ocorregut.) 

LA  MINYONA,  ül  CÜadet, 

mentres  serveix  al  comissionista 
Se  desdejunen  les  senyores? 

el  criadet,  des  del  replà,  mig  rient 

Beuran  llet,  no  més... 
(El  moco,  amb  un  altre  home  del  pati,  van  cap 
dalt  per  lo  de  les  comediantes.) 

john,  en  igual  to  i  actitut 

«Que  la  reina  del  nostre  cor 
hi  sigui  llarc  temps  honorada!!!...» 
(Julieta  i  Carlota,  arranjades  ja  per  la  marxa, 
completament  iguals  que  quan  han  arribat, 
baixen  garlant,  alegres  i  dissimulant  a  un 
temps;  però  se  les  veu  tafaneres,  com  ansioses 
d'endevinar  els  efectes  de  la  seva  entremalia- 
dura. Aixi,  doncs,  es  presenten  parlant  com  si 
seguissin  una  conversa  referent  a  Almançor.) 

JULIETA 

Dèu  dormir  com  un  sòc. 

CARLOTA 

Digues,  millor,  com  el  poeta  a  l'ombra  dels 

llorers! 

(El  comissionista  ajusta  els  comptes  amb  John 
al  peu  de  l} escriptori.  L'hosteler  ho  fa  tot  ma- 
quinalment.) 

JULIETA 

L'entrevista  amb  l'inspiració  devia  ser  llarga, 

i  haurà  agafat  el  sòn  a  trenc  d'auba! 

(Ja  són  a  peu  pla.  Dissimulant  i  no  podent  con- 
tenir les  ganes  de  riure.) 

CARLOTA 

Bon  dia. 

JULIETA   • 

Bon  dia. 

carlota,  ajohn 

S'ha  dormit  bé? 
(Esguardaní-les,  sense  saber  què  dir,  però  com 
trobant  en  elles  un  reflexe  del  passat.) 

JOHN 

Sí. 

la  minyona,  abocant 
Per  vostès,  senyoretes? 

julieta,  disposant-se  a  beure 
Mentres  jo  bec,  tu,  paga. 

carlota,  pagant  a  John 
i  no  podent  contenir-se  les  ganes  de  riure 

Sí,  no  podem  perdre  temps... 
(John  la  guaita  embadalit.  El  pati  ha  anat  ani- 
mant-se. Se  veu  gent  i  bagatges.  S'ha  vist  com 
enganxaven  els  cavalls  i  com  s'han  carregat 
bultes  damunt  de  la  diligència.) 

EL  COMISSIONISTA 

Salut  a  tots. 

(Se'n  va  a  pendre  son  lloc  al  cotxe.) 

LA  MINYONA 

Avant. 

julieta,  a  Carlota,  per  la  llet 
Que  no't  descuidis  de  beure't  això! 

carlota,  un  cop  els  comptes  arreglats 

Saldats,  i  grans  mercès! 
(El  moco  i  l'altre  home  baixen  amb  els  paners 
de  les  comediantes,  i  el  criadet  darrera  d'ells.) 

JOHN 

Jo,  a  vosaltres,  millor... 

julieta,  donant-li  el  bol 

Beu,  beu.  (AJohn.)  Us  trobo  ben  diferent  d'ahir, 
patró!  No  heu  passat  bona  nit?...  La  vetlla,  tal  vol- 
ta... Nosaltres  ens  hem  alarmat  un  cop:  hem  sen- 
tit com  una  mena  de  soroll  cap  aquí  baix!... 
(Al  defora  es  veu  com,  amb  l'escala  del  cotxe,  ca- 
rreguen els  paners  de  les  comediantes  a  lloc. 
L'animació  al  pati  és  cada  cop  més  manifesta. 
El  moco  entra  i  sent  les  darreres  paraules  que 
Julieta  ha  pronunciat.) 

el  moco,  cercant  orientació 
Com!... 

carlota,  per  atrapar-lo 
En  sabeu  quelcom,  vós? 

el  moco,  enrabiat 
Jo?...  I  ca!... 

(Elles  resten  rialleres  i  satisfetes.) 

berta,  sospitant,  ja  que  en  sos  dubtes  ho  segueix 
tot  amb  l'esguard  i  no  sab  ont  toca 

Si  fossin  elles!...  John! 

JOHN 

Què  vols? 

berta,  desprenent-se  de  l'idea 
No  sé...  Res. 

julieta,  lleugera  i  alegre 
Anem. 

carlota,  també  lleugera  i  joiosa 

Passa. 

julieta 

Salut!  I  fins  a  un  altre! 

CARLOTA 

Tant  de  bo  que,  al  reveure-us,  pogueu  contar- 
nos  el  debut  de  vostres  talents  escènics! 

berta,  aferrant-se  de  sobte  a  l'idea  primitiva 

Sí,  sí!  N'estic  segura! 
(Apareix,  embolicat  en  unaflaçada  i  tot  escabe- 
llat, per  dalt  del  replà,  el  poeta  Almançor.) 

ALMANÇOR 

Oh!  ingrates  damisel•les!  Ja  no  us  recordàveu 
d'aquest  mísser  fill  d'Apol ! 


LES  ALEGRES  COMEDIANTES  137 

julieta,  alçant  el  cap  i  esclatant  a  riure 
Què  és  cas! 

CARLOTA 

Sempre  sereu  pretensiós! 

una  veu,  des  de  fora  del  pati 

Al  cotxe,  senyors,  al  cotxe! 
(Tots  pugen  a  la  diligència.  Els  uns  se  despedei- 
xen.  Els  altres  van  garlant,  com  dient-se  coses 
d'última  hora.  Tota  l'escena  és  ben  animada.) 

julieta,  molt  ràpidament 
Depressa! 

carlota,  contestant  en  el  mateix  to 
Anem. 

almançor,  del  replà  estant 
El  cel  us  guii  i  l'àngel  bo  no  us  deixi ! 

carlota,  anant  cap  a  la  porta 
Com  a  vós  el  bon  ritme... 

julieta,  seguint  a  Carlota 
Avant ! 

CARLOTA 

Salut  a  tots! 

julieta 
Salut! 

una  veu,  cridant  novament,  des  defora 
Al  cotxe!... 
(Carlota  i  Julieta,  per  fi,  surten.  El  séu  criadet 
va  darrera  d'elles.  Tot  garlant  i  rient,  s'enfilen 
a  la  diligència  i  ocupen  els  llocs  que  donen 
a  les  dugués  finestretes  del  darrera.  El  criadet 
al  cupè.  John,  inconscientment,  va  cap  a  la 
porta.  Berta  aprofita  aquest  moment  per  a 
llegir  la  carta  de  Rodolf.) 

berta,  llegint,  frenètica 

«Mon  amor:  La  mala  estrella  m'ha  perseguit 
i  no  m'ha  deixat  en  tota  la  nit  passada.  Jo  no  sé 
encara  què  ha  passat.  He  vist  follets,  fades,  genis 
del  mal,  tots  conjurats  en  contra  meu.  Volia  veu- 
re't, donar-te  les  teves  cartes,  i,  també  vui  dir-t'ho, 
volia  abraçar-te,  ofegar-te  a  petons,  fer-te  saber, 
en  fi,  que  era,  per  tu,  un  home  enamorat...» 
(Sorpresa.)  Oh!  Cels!  (La  minyona  va  treient  lo 
de  la  taula.  El  moco  ronda  observant.  Mentres, 
la  diligència  es  prepara  per  a  empendre  la  mar- 
xa. Berta  està  molt  frenètica.  Reprèn  la  lectura.) 
«...  Dones  fantasmes,  i  no  sé  lo  que  eren,  m'han 
privat  de  realitzar  mon  somniat  propòsit.  Si  acla- 
reixes l'enigma,  seràs  més  feliç  que  jo,  que  viuré, 
sempre  més,  lluny  de  tu  i  posseit  d'un  etern  mis- 
teri. Cremaré  les  cartes.  Rodolf.»  (Berta  llença 
un  sospir.)  Ah!... 

(En  aquest  moment,  el  majoral  fa  un  crit  als  ca- 
valls i  el  cotxe  arrenca  entre'l  dringueix  dels 

picarols  i  V animació  dels  que  se'n  van  i  els  que 
resten,  al  temps  que  Carlota  ijulieta  diuen:) 

CARLOTA 

Salut! 

julieta,  amb  intenció 
Salut  i  bona  sort,  car  cavaller  Falstaff ! 

carlota,  amb  més  intenció  encara,  i  rient 

«Ah!  No'm  feu  traició!  Tinc  por  que  potser  es- 
timeu a  la  senyora  Page! 

julieta,  ben  ferm 

»Recordeu-vos  de  que  les  dones  poden  ser  a  un 

temps  alegres  i  virtuoses!...» 

(El  cotxe  desapareix.  Se  sent  el  dringueix  dels 
picarols,  allunyant-se,  fins  a  la  fi  de  l'acte. 
Mentres  les  comediantes  han  dit  les  darreres 
frases,  John  ha  semblat  despertar-se  del  tot 
i  entrar  ràpidament  en  un  estat  de  clarividèn- 
cia dessesperadora.) 

JOHN 

Ah!...  (Cridant  com  qui  demana  socors.)  Ber- 
ta!... Ma  Berta!...  Sí!...  Són  elles!...  Una  farsa!... 
Una  farsa  crudel,  que  m'ha  trasbalsat  el  cervell 
la  nit  passada!... 
(El  moco  comença  a  pujar  l'escala  i  ho  segueix 

tot,  sempre  en  confusió  creixent.) 

berta,  ja  comprenent 
Què  dius? 

john,  amb  ferma  convicció 

Elles!  Elles!  (Surt  de  nou  la  minyona  i  acaba 
de  recullir  lo  que  ha  quedat  damunt  la  taula.) 
Ah!...  MaleidesL. 

(Berta,  que  ho  endevina  tot,  comprèn,  al  mateix 
temps,  ja  havent  llegit  la  carta  de  Rodolf,  que 
la  broma  de  les  comediantes  ha  privat,  indub- 
tablement, mals  majors,  i,  moguda  a  pietat,  al 
sentir  que' l  séu  marit  les  maleeix,  agraida  per 
tot,  corre  al  costat  defohn  i,  tendre  i  carinyo- 
sa,  li  enrotlla  els  braços  al  coll.) 

BERTA 

Oh!...  No,  John,  per  Déu,  no  les  maleeixis!... 

No:  no  les  maleeixis!... 

(La  minyona,  que  també  s'ha  estranyat  de:  tot 
això,  intenta  saber-ne  quelcom,  pujant  uns 
quants  graons  i  interrogant  al  moco,  qui,  amb 
ademans  frenètics,  li  manifesta  la  seva  gran- 
díssima  confusió,  i  mentres  ells  s'expressen 
així  i  Berta  i  fohn  formen  el  grupu  indicat 
al  brancal  de  la  porta,  al  temps  que,  ja  ben 
llunyans,  se  senten  els  picarols  i  les  rialles, 
es  clou  la  cortina.) 

